Уйма-уй юриб эмлашдан лотерея ўйнашгача: Ўзбекистонда вакцина олган фуқаролар сонини кўпайтириш учун таклифлар берилди - Bugun.uz\nУйма-уй юриб эмлашдан лотерея ўйнашгача: Ўзбекистонда вакцина олган фуқаролар сонини кўпайтириш учун таклифлар берилди\n15:51 | 12-01-2022\nТуризм ва спорт вазирлигида 12 январь куни блогерлар, вазирликлар ва оммавий ахборот воситалари вакиллари билан коронавирусга қарши вакцинациялаш жараёни темпини ошириш ҳақида бўлиб ўтган йиғилишда жамоатчилик вакилларидан эмлаш жараёни кўламини ошириш борасида фикр, таклифлар олинди. Бу ҳақда «Bugun.uz» мухбири хабар қилди.\nЎзбекистонда 8 январь куни коронавируснинг «омикрон» штами билан зарарланиш ҳолати аниқланганди. Соғлиқни сақлаш вазирлиги маълумотларига кўра, 4 январь санасидан буён вирусга чалиниш ҳолатлари ўсиб келмоқда. Йиғилишда вируснинг янги штами тўлқини енгилроқ ўтиши учун аҳолининг эмланганлик даражасини ошириш лозимлиги таъкидланди.\nСпорт ва туризм вазири Азиз Абдуҳакимов мамлакатда вакцинациялаш сурати пастлиги, айниқса, Тошкент шаҳрида аҳолининг эмланиш жараёнлари оқсаётганини айтиб ўтди.\n«Ҳайрон қолдирадиган тарафи вилоятларда вакцина олиш кўрсатгичи юқори, лекин Тошкент шаҳрида пастлигича қолмоқда. Вирусга чалинган фуқаролар ҳам карантин вақтида уйида ўтирмасдан, жамоат жойларига бориб, жамоат транспортларида юриб, вирус янада кенгроқ тарқалишига сабабчи бўлмоқда. Ҳозирда бизда вирус тарқалиши учун ‘идеал шторм’ мавжуд», — деди вазир.\nАбдуҳакимов йиғилиш иштирокчиларидан аҳолини эмлаш темпини ошириш борасида таклифлар сўради. Иштирокчилар вакцина олиш тарғиботини оммавий ахборот воситаларида ёйиш ҳақида фикр билдирди. Шунингдек мажлисда қуйидагича таклифлар билдирилди:\nсоғлиқни сақлаш ходимлари уйма-уй юриб, эмлаш ишларини олиб бориши;\nвакцина олиш долзарблиги ҳақида ижтимоий рекламалар тайёрлаш;\nходимлари эмланган ташкилот-брендларни шаҳар лед экранларида бепул рекламасини қўйиши мумкин бўлиши;\nэмлаш жараёнларига махсус платформа орқали рўйхатдан ўтиш имкониятини яратиш;\nдиний уламолар аҳолига вакцина олишга эътибор қаратилиши учун тарғибот ишлари олиб бориши;\nянги вакцина қабул қилганлар орасида мукофот қўйилган лоторея ўтказиш;\nвакцина олганларга бир марталик пул ажратиш (бюджет имкониятига қараб);\nходимлари тўлиқ эмланган савдо, хизмат кўрсатиш нуқталари учун махсус ёрлиқлар ишлаб чиқиш ҳамда уларни дўкон, ресторан ва бошқа объектларда жойлаштириш каби таклифлар берилди.\nАввалроқ Ўзбекистонда «омикрон» штами аниқлангани нима учун орадан икки кун ўтиб эълон қилингани, Шунингдек, ўзбек-хитой вакцинасининг кучайтирилган дозаси «омикрон»дан тўлиқ ҳимоя қилиши айтилганди.


сентябр 02, 2018 09:14 Asia/Tashkent\nМеҳрибон ва раҳмли Аллоҳ номи билан. Ассалому алайкум, азиз тингловчилар! "Эрон хорижлик сайёҳлар нигоҳидан" туркум эшиттириши дастлабки сонини Эрон Ислом Жумҳурияти ӯзбек тилидаги радиосидан тинглаяпсиз. Дастурни мен, Рахшона олиб бораман. Эшиттиришимиз якунига қадар биз билан бирга бӯлинг.\nАзиз тингловчилар! Туркум-эшиттириши 26 қисмдан иборат бӯлиб, Эрон ӯлкасини, унинг маданият ва расм-русумларини хорижий сайёҳлар кӯзидан кӯрсатади.\nохирги йилларда инсоннинг маънавий эҳтиёжларига жавоб бериш лозимлигини сезмоқдамиз. Бу иддаонинг далелини бугунги ҳаётда халқнинг кундан кунга янги маъноларни топиш учун мойиллик зоҳир этишларида кўришимиз мумкин. Бу янги тўлқиннинг далилини ўз ўзлигини аниқлаш учун мусофирнинг сафар қилишга қилган сайъ-ҳаракатларида ёки дунёнинг маънавий маконларига сафар қилишда мушоҳада этиш мумкин. Масалан турли мамлакатлар саёҳатчиларининг Эронга қилган сафарини назарга олинг. Эронга сафар қилган саёҳатчиларнинг ёзишлари ва хотираларидан шундай хулосага келиш мумкинким, Эронга сафар қилиш жисмоний бир жойдан бошқа жойга саёҳат қилиш бўлсада, аммо сафар қилишнинг маданияти ҳисобланади. Улар туризм ва саёҳатнинг гўзал жилваларини кўришадиким, уларнинг тасаввурларидан биткул фарқ қилади.\nУларнинг эшитган ва кўрган нарсаларидаги қарамақаршилик саёҳатчини макон ва мафҳумлардан янги тажрибаларни касб этишга ҳидоят этадиким, фақат географик фазода чегараланиб қолмайди. Бу тажриба унга ўзлик ва имтиёзлар бағишлайди.\nИсломдан қӯрқитиш ва Эрондан қӯрқитиш падидаси инкор қилиб бӯлмайдиган бир воқеият бӯлиб, деярли ҳар куни ахборот воситаларида бу мавзуда хабарларни эшитиб турамиз. Албатта буандай хабарлардан мақсад бу Эрон ва ислом ҳақидаги тасаввурларни ӯзгартиришдир.\nЧет эллик сайёҳларнинг Эрон ҳақидаги таассуротларини билиш учун туризм соҳасида ишлайдиган Бобак Киёнпур фикрлари қуйдагитча: Эронга биринчи маротаба келадиган сайёҳлар бу ердаги хавсизлик, пули, ҳижоб ва виза олиш шароитлари ҳақида саволлар беришади.\nШунинг учун ҳам кӯплаб сайёҳлар, жумладан Андрие Рушка Эронга сафар қилганидан сӯнг тамомила бошқача воқеият билан юзмаюз бӯлди. Рушке Олмон фуқароси бӯлиб, Эронга 3 маротаба сафар қилган. Рушка ӯз сафарларидан сафарнома сифатида нашр этиб, шунингдек ҳужжатли филм шаклида ватандошларига таништирган. Рушке Эронни минтақада тинч ва омон бир давлатдек таниган. У шунингдек бошқаларни ҳам ҳеч қӯрқмасдан Эронга келишларига даъват этди. Ҳақиқат шундаки, бундай сафарларни турлича сафарлар деб билиш мумкин. Чунки сафар қилишдан мақсад фақат битта уйни ижарага олиш ва кун ўтказиш бўлса, буни ҳар бир шаҳар ёки мамлакатда амалга ошириш мумкин.\nҚадрли тингловчилар! Сиз муқаддас Машҳад шаҳридан эфирга узатилаётган Эрон ислом Жумҳуриятининг ӯзбек тилидаги халқаро радиосидан “Эрон хорижлик сайёҳлар нигоҳидан” туркум эшиттириши биринчи сонини тинглаяпсиз. Радиомизнинг интернет сайти Pars Today.com/uz орқали хоҳлаган пайтда эшиттиришнинг матнини ӯқиш ва садосини тинглаш имконига эгасиз. Радиомизнинг электрон манзили [email protected] Today .сom\nСаёҳатчиларнинг бундай маконларга сафар қилишларини бошқа жойларга қилган сафарларидан фарқ қилдирувчи ва афзал қилувчи масала бу уларнинг ўз атроф-муҳитларига қарашлари саналади. Бу қараш маънавий қадриятларга эгадир ва саёҳатчиларни тафаккур қилшга ундайди. Саёҳатчи шунга англаб етадиким, мизбон жамиятнинг хатти-ҳаракат қилиш усули моддий ва иқтисодий қарашлар билан ҳеч қандай алоқаси йўқ. Улар манфаатжўйлик қарашлардан йироқда бўлиб, меҳмонга энг яхши нарсаларини тақдим этишади ва унинг осойишталиги учун қўлидан келган нарсани бажо келтиради. Бу хатти-ҳаракатдан туризм ва саёҳат қилиш маънавиятининг мафҳуми намоён бўлади.\nҲар ким биринчи маротаба Эронга қадам қӯйса уни ажойиб ҳис-туйғу қамраб олади.\nЭрон тўрт фаслнинг юртидир ва унинг турли минтақаларига сафар қилиб, сиз бир вақтнинг ўзида тўрт фаслни ушбу мамлакатда кузатишингиз мумкин. Агар ушбу юрт шимолининг марказида аҳоли Ўрта Ер денгизининг рутубатли ва ям-яшил фазосида ёки гўзал тоғли минтақалардаги шароитда яшашса, мамлакат аҳолисининг бошқа қисми биёбон гўшалари ва қуриган даштларда яшашади.\nҲурматли тингловчилар! “Эрон хорижлик сайёҳлар нигоҳидан” туркум эшиттириши биринчи сони шу ерда ӯз ниҳоясига етди. Мен эса сизлар билан хайрлашаман. Аллоҳ ёру мададкорингиз бӯлсин.


Зеленский: "Скифлар олтини”ни қайтардик - Қримни ҳам қайтариб оламиз\n07 декабр 2021, Тошкент вақти: 20:48\nНидерландияда бўлиб ўтган “Қрим – Қора денгиз олтинлари ва сирлари” кўргазмаси экспонатлари - 21 август, 2014\nАмстердам апелляция суди Қрим музейларидан келтирилиб, кўргазмага қўйилган скифлар олтин буюмларини Украинага қайтариш тўғрисида қарор чиқарди. Музейларнинг вакиллари олтин буюмларни аннексия қилинган Қримга беришни талаб қилишганди. Маҳкама қарори ҳақида Нидерландия жамоат телевидениеси хабар қилди.\nНидерландияда бўлиб ўтган “Қрим – Қора денгиз олтинлари ва сирлари” кўргазмаси экспонатлари атрофидаги можаро 2014 йилдан бери давом этиб келаётган эди. Украина ҳукумати скифларнинг олтин буюмлари кўргазмасининг Қрим музейларига оид экспонатларини маданият вазирлиги тасарруфига ўтказиб, уларнинг Украинага қайтарилишини талаб қилган.\nҚрим музейлари вакилларининг иддаосига кўра, кўргазмани ўтказиш тўғрисидаги битимга мувофиқ олтин буюмлар Россия анексия қилган яриморол ҳудудига қайтарилиши лозим.\n2016 йил декабрда Амстердам округ суди Қрим Россия томонидан аннексия қилинишидан олдин кўргазмага қўйиш учун маҳаллий музейга келтирилган коллекция Украинага тегишлилиги ҳақида қарор чиқарган эди. Қарор устидан берилган шикоятни кўриб чиқиш қарийб беш йилга чўзилди, якуний қарор чиқариш бир неча марта кечиктирилди.\nМавжуд амалиётга кўра, экспонатлар одатда улар кўргазмагача қайси музейда сақланган бўлса, ўша ерга қайтарилади. Аммо Украина маданият вазирлиги олтин буюмларни Қрим музейларидан сиртдан мусодара қилиб, Киевдаги Украина тарихи музейига сақлаш учун топширган.\nСуд қарорида фавқулодда ҳолларда Киевнинг бундай йўл тутишга ҳаққи борлиги эътироф этилиб, унга яриморолда “вазият барқарорлашганидан сўнг” коллекцияни Қрим музейларига қайтариш мажбурияти юкланган. “Давлатнинг маданий манфаатлари музейлар манфаатларидан устундир”, дея қарор чиқарган судья (иқтибос “Украинская правда” нашрига тегишли).\nҚримнинг Россия томонидан тайинланган маъмурияти раҳбари Сергей Аксёнов маҳкама қарорини “рейдерлик босқини” деб атади. “Скифларнинг олтин буюмлари Қрим тупроғидан топилган, бир неча юз йиллаб шу ер бағрида ётган, ушбу бойликлар Қрим тарихий ва маданий меросининг бир қисми, барча қримликлар мулки ҳисобланади”, деб ёзган у Telegram’да.\nУкраина президенти Владимир Зеленский эса, ўз навбатида суд қароридан кўнгли тўлганини билдирди. “Биз ўзимизга тегишли нарсани ҳамиша қайтариб оламиз. “Скифлар олтини”ни қайтардик - Қримни ҳам қайтариб оламиз”, деб ёзган у “Твиттер”даги саҳифасида.\nҚарор устидан юқори маҳкамага арз қилиш мумкин. Ҳужжат қонуний кучга киргунича олтин буюмлар Нидерландияда қолади.\nУкраина бош вазири Денис Шмигаль скифларнинг олтин буюмлари “София Киевская” миллий қўриқхонаси ихтиёрига берилиши мумкинлигини айтди.\nҚрим скифлари олтини Украинага қайтарилади


БМТ: Соҳилдаги 41 млн киши муҳожирга ёки радикалга айланиши мумкин\nАфрика Соҳили зонаси муҳожирлар оқими ҳамда оммавий тарзда жангарилар ёлланиши учун асосий манба бўлиб қолиши яқин йилларда кутилаётган истиқболдир. Бу ҳақда БМТ бош котибининг Соҳил бўйича махсус элчиси Хирут Гуэбрэ Селассиэ халқаро ташкилот Хавфсизлик Кенгашининг йиғилишида баёнот берди.\nЭмиссарнинг сўзларига қараганда, бугунги кунда Соҳил аҳолисининг фақат 36 фоизи ёзиш ва ўқишни билади, болаларнинг ярмигина бошланғич таълим олиш имкониятига эга.\nСелассиэ хонимнинг сўзларига қараганда, “Буркина-Фасо, Чад, Мали, Мавритания ва Нигерда 25 ёшга етмаган 41 млн киши иш топишга қийналмоқда ва тушкунликка тушмоқда”. Шу сабабдан улар радикал гуруҳларнинг ёлловчилари ҳамда муҳожирлар ташувчи контрабандачила учун осон ўлжага айланиши мумкин.\n“Агар ҳеч қандай чоралар кўрилмаса, таълим олиш имкониятлари оширилмаса, қўшимча иш ўринлари яратилмаса, ёшлар учун имкониятлар яратилмаса, Соҳил оммавий миграция, экстремистик гуруҳлар тайёрлаш ва уларга одам ёллаш ҳудудига айланиб қолиши мумкин”, - огоҳлантирди эмиссар.\nМаълумот учун, Соҳил деб Африканинг марказий қисмидан ғарбдан шарққа қараб ўтган тропик чўл-биёбондан иборат узун долон тушунилади. У Саҳройи Кабирни жанубдаги анча серҳосил Билод ас-Судан минтақасидан ажратиб туради. У Сенегал, Мавритания, Буркина-Фасо, Мали, Нигерия, Нигер, Камерун, Чад, Судан, Эритрея давлатларининг ҳудудларига тўғри келади.


"Олтин тўп" топшириш маросимини ва клублар ўртасидаги ЖЧни Ўзбекистонда қайси телеканал трансляция қилади?\n1 декабрь, 2017, 22:01\nХабарингиз бор жорий йилнинг 6-16 декабр кунлари БААнинг Абу-Даби шаҳрида клублар ўртасидаги ЖЧ турнири бўлиб ўтади.\nУшбу ўзига хос турнирда ўз қитъаларида клублар ўртасидаги мусобақаларда ғалаба қозонган “Реал” (Испания), “Гремио” (Бразилия), “Пачука” (Мексика), “Видад Касабланка” (Марокаш), “Урава Редс” (Япония), “Окленд Сити” (Янги Зеландия) каби жамоалар ва ҳамюртимиз Сардор Рашидов тўп сурадиган, мезбон “Ал-Жазира” (БАА) жамоаси қатнашади.\nЎзбекистондаги миллионлаб футбол мухлислари мазкур мусобақадан ўрин олган учрашувларни катта қизиқиш билан томоша қилишини инобатга олган ҳолда, «UzReport TV» телеканали Клублар ўртасидаги Жаҳон чемпионати трансляция ҳуқуқини харид қилди. Бу ҳақда телеканал расмий сайти хабар тарқатди.\nБундан ташқари, мазкур телеканал "France Football" нашри томонидан топшириладиган "Олтин тўп" совринини топшириш маросимини ҳам жонли эфирда намойиш этиш ҳуқуқини қўлга киритди.


Конституция муқаддасми? « Ўзбекистон Халқ Ҳаракати\n23 January 2017 - 19:43\nИнтернет сайтларидаги хабарларга қараганда, 20 январь куни охирги 8 йил Америка Қўшма Штатлари Президенти бўлган Барак Обама, Президентлик муддати тугагач “Оқ уйни” тарк этган. Тарк этганда ҳам ёруғ юз билан тарк этди.\nЧунки у, диндорларни террористлар, Экстримистлар дея, ноҳақ айбловлар билан қамоқхоналарга ташлатмади. Мухолиф партияларни “Бузғунчилар” дея йўқ қилмади. У, амалдаги ҳукуматга танқидий фикрда бўлган газета ва журналларни ёптириб ташламади. У, сайловларда яраб қолар деган мақсадда, бир талай чўнтак партияларни яратмади. Унинг президентлик даврида миллионлаб америкаликлар иш излаб ўзга давлатларга чиқиб кетмадилар.\nБарак Обамани қизлари пора, ўғирланган пуллар ҳисобидан дунёнинг турли бурчакларидан ўзлари учун кошоналар сотиб олмадилар. Миллиардлаб долларларни офшор зоналарга ўтказиб яширмадилар.\nҲақли савол туғилади. Наҳотки Барак Обама президентлик даврида хатоларга йўл қўймаган бўлса? Хато қилган бўлиши мумкин. Чунки Америкадай улкан, қудратли бир давлатни бошқариш унчалик осон иш эмас. Фикримча унинг, халқи учун қилган хизмати, йўл қўйган хатоларидан кўпроқ бўлди деб ўйлайман. Акс ҳолда у иккинчи муддат президентликка сайланмаган бўларди.\nЁзганларимни охирида, ёддан кўтарилай деган бир ҳақиқатни ёзиб нуқта қўймоқчиман. Ҳақиқат шуки, Америка халқи ўз Конституциясига юксак ҳурмат билан, муқаддас бир тушунча билан қарайди. Хусусан Барак Обама ҳам. Шунинг учун ҳам у, Конституцияни оёқ ости қилмади Ўзига мослаб тез тез ўзгартиришлар киритмади. Энг муҳими Президантлик курсисида ўлгунимча қоламан деб баҳоналар изламади. Конституцияда кўрсатилган икки муддат 8 йил Президент бўлдида кетди.


Ҳозироқ югуришни бошлашингиз учун 8 сабаб - Erkak.uz\nҲозироқ югуришни бошлашингиз учун 8 саба...\nҲозироқ югуришни бошлашингиз учун 8 сабаб\nShavkat 24.08.2014 10:15 2145 01\nЮгуриш - хушбичим кўринишга эга бўлишнинг энг яхши ва текин йўли. Югуриш учун ҳеч қандай алоҳида ускуналар ёки махсус жойлар керак эмас, фақат спорт оёқ кийимингиз бўлса бўлди. Югуриш кўп касалликларнинг олдини олишга ва даволашга ҳам ёрдам беради. Албатта югуришнинг ўзи ҳар дардга даво эмас, лекин у орқали асаб, қон айланиш тизимларига ижобий таъсир кўрсатса бўлади.\n[дропсап тйпе="сирсле"]1[/дропсап] Югуриш юрак ва қон томирлари фаолиятини яхшилайди, югуриш орқали тўғридан тўғри юрак мушакларини машқ қилдирган бўласиз. Натижада юракнинг кучлироқ бўлиши ва янада самарали ишлаши таъминланади.\n[дропсап тйпе="сирсле"]2[/дропсап] Қонда кислород миқдори кўпаяди. Юрак тез ҳаракат қилганида қон оқими тезлашади, қон оқими тезлашганда эса кислород алмашинуви кучаяди. Вужудимизнинг барча тўқималари ва органларига кўп миқдорда қон, кислород ва озиқ моддалари етказилади.\n[дропсап тйпе="сирсле"]3[/дропсап] Югуриш чарчашга қарши ҳам яхши даво ҳисобланади. Кундалик юмушлар, асаббозлик организмда салбий ҳусусиятга эга бўлган моддаларни йиғилишга олиб келади. Бу эса умумий чарчоқликни келтириб чиқаради. Чарчоқни тарқатиш учун яхшилаб терлаш керак. Югурганда эса яхшигина терлаймиз.\n[дропсап тйпе="сирсле"]4[/дропсап] Вужуд зўриққанда қонда маҳсус эндорфин гормони кўпаяди. Бу гормонни яна ъбахтиёрлик гормони' деб ҳам аташади. Бу бежиз эмас албатта, қонда эндорфин кўпайган вақтда одам ўзини енгил ва ташвишлардан ҳоли ҳис қилади. Натижада асабийлашишдан асар ҳам қолмайди\n[дропсап тйпе="сирсле"]5[/дропсап] Югурганда инсоннинг ақлий фаолияти ҳам кучаяди. Менинг тажрибамда югураётган вақтимда кўпинча узоқ ўйлаб юрган муаммоларимнинг ечими топилиб қолади. Бунга сабаб юқорида айтганимдай қон кислород билан тўяди ва бу марказий асаб системаси, шу жумладан миянинг ҳам яхшироқ ишлашига олиб келади.\n[дропсап тйпе="сирсле"]6[/дропсап] Доимий тарзда югуриб туриш инсон иммунитетини ҳам кучайтиради. Бунга сабаб қонда эритросит ва гемоглобин меъёрининг ортишидир. Югурганда қондаги зарарли холестерин миқдори камаяди, очлик ҳисси сусаяди ва ичакларнинг ишлаши яхшиланади. Буларнинг натижасида моддалар алмашинуви тезлашиб тана оғирлиги нормаллашади.\n[дропсап тйпе="сирсле"]7[/дропсап] Куннинг исталган вақтида югуриш мумкин. Эрталаблари қондаги гармонлар меъёри юқори бўлади ва югуриш умумий меъёрнинг тикланишига сабаб бўлади. Кечқурун ишдан кейин югурганда эса чарчоқ тарқайди, енгил тортасиз, ортиқча иштаҳа очилишининг олди олинади ва мазза қилиб ухлайсиз\n[дропсап тйпе="сирсле"]8[/дропсап] Доимий равишда югуриб туриш яна мускул ва суяк системамизга ҳам ижобий таъсир қилади. Катта ёшли одамларда югуриш суяклар ба мускулларнинг ўзгариш жараёнини секинлаштиради.\nҚадимги юнонларда бир гап бўлган экан, "Агар кучли бўлмоқчи бўлсанг - югур, чиройли бўлмоқчи бўлсанг - югур, ақлли бўлмоқчи бўлсанг - югур". Шундай экан қани бошладик югуришни!\nМанабу ердан илҳомланиб тайёрланди\n[мессаге тйпе="инфо" титле="Савол:"]Айтгандай, орамизда югурадиганлар борми? Сиз югуришни бошлашингизга яна нималар сабаб бўлган?[/мессаге]


ЎзА - Иброҳим Йўлдошев: Конференция халқларимизни янада яқинлаштиришга хизмат қилади\nИброҳим Йўлдошев: Конференция халқларимизни янада яқинлаштиришга хизмат қилади\nДушанбе халқаро конференцияси дастурида икки давлат ўртасидаги маданий алоқалар масаласига кенг ўрин ажратилган. Хусусан, айни пайтда давом этаётган “Маданий алоқаларнинг жорий ҳолати ва истиқболи” мавзусидаги шўъба йиғилишини Ўзбекистон санъат ва маданият институти ректори Иброҳим Йўлдошев ва Тожикистон Миллий фанлар академияси Аҳмад Дониш номидаги Тарих, археология ва этнография институти Бош илмий ходими, тарих фанлари доктори Баҳринисо Қобилова бошқариб боришяпти. ЎзА мухбири фурсат топиб, филология фанлари доктори, профессор И.Йўлдошевнинг анжуманнинг аҳамияти, мақсад ва вазифалари ҳақидаги фикрларини ёзиб олди.\n- Ўзбек ва тожик халқларининг азалий дўстлиги сўнгги йилларда юқори суръатда мустаҳкамланиб бораётганидан барчамиз масрур ва мамнунмиз. Мен Тожикистонга илк бор 1972 йил, 8-синфда ўқиб юрган кезларимда келгандим. Ҳозир гувоҳи бўлдимки, бугунги Тожикистон кечаги Тожикистон эмас. Туб ислоҳотлар натижаси ўлароқ, бу қардош мамлакат янги қиёфа, кўркамлик касб этибди. Табиати янада гўзаллашиб, инсонлар учун яратилаётган қулайликлар, шарт-шароитлар бисёр бўлибди.\nМавлоно Жомий ва Ҳазрат Навоийдан мерос дўстлик ришталарини мустаҳкамлаш ниятида тиклана бошлаган анъаналар бардавомлиги барчамизни хушнуд этмоқда. Жомий ва Навоийга хос устоз-шогирд муносабати, бир-бирига содиқлик бобидаги намунаси, қондош, жондош ўзбек ва тожик халқларини янада яқинлаштирди. Навоий Жомийни эҳтиром айлаб, “Хамсатул-мутаҳаййирин”ни яратди. Устозининг эзгу амалларини фахр-ифтихор туйғулари ила келажак авлодга баён этди. Бундай буюк, ибратли фаолият барчамиз учун ўрнакдир. Ишончим комилким, келажакда ўзбек ва тожик халқлари дўстлиги янада кучаяди, ҳар иккала халқнинг ижтимоий, иқтисодий ва маънавий ҳаёти яхшиланади. Эзгу орзу-умидлари ҳам кўпаяверади.\nКутилганидек, мазкур илмий-амалий конференция доирасида икки давлат ўртасида санъат ва маданият соҳасидаги алоқаларни янада ривожлантиришга оид долзарб масалаларни тожикистонлик ҳамкасбларимиз, соҳа фидойилари билан бирга ҳар томонлама муҳокама қилиб олдик. Музокара якунида Ўзбекистон давлат санъат ва маданият институти ҳамда Мирзо Турсунзода номидаги Тожикистон давлат маданият ва санъат институти ўртасида ўзаро ҳамкорлик меморандуми имзоланди. Олдинда умумий режаларимиз кўп. Биргаликда амалга ошириладиган, санъат ва маданиятнинг азалий ва асосий мақсади бўлмиш эзгуликни тарғиб қилишга қаратилган қўшма лойиҳаларимиз икки халқни бир-бирига янада яқинлаштиришга хизмат қилиши шубҳасиз.\nҒ.ХОННАЗАРОВ ёзиб олди, ЎзА


Тошкент тиббиёт академияси халқаро эътирофга сазовор бўлди\n25 Фев 2020 1139\nТошкент тиббиёт академияси Европа тиббиёт мактаблари уюшмасининг тўлақонли аъзосига айланди.\nБу юртимиз тиббиёт олий таълим муассасалари ичида биринчи бўлиб бундай нуфузли ташкилотга аъзо бўлган таълим муассасасидир.\nБу ҳақда мазкур уюшма вице-президенти, Литванинг Вильнюс университети профессори Алгирдас Уткус бошчилигидаги делегация ҳамда Тошкент тиббиёт академияси томонидан ҳамкорликда ташкил этилган қўшма «Таълим форуми»да эълон қилинди.\nШу ўринда таъкидлаш жоизки, Европа тиббиёт мактаблари уюшмаси 1979 йилда Европа тиббиёт мактаблари раҳбарлари уюшмаси сифатида ташкил этилган. Бугунги кунда уюшма тиббий таълимни ривожлантиришдаги энг муҳим масалаларни ҳал қилиш борасида Европадаги энг йирик олий тиббий таълим муассасаларидан биридир. Шу билан бирга, мазкур уюшма Европадаги аккредитация ташкилотлари билан биргаликда тиббий таълим дастурлари сифати, Европадаги олий таълим стандартлари ва Жаҳон тиббий таълим федерацияси стандартларига мувофиқлигини баҳолаш лойиҳаларини ҳам амалга ошириб келади.\nТадбир давомида академия ўқув жараёнини кредит-модул тизимига ўтказиш бўйича ҳамкорлик масалалари ҳам муҳокама қилинди, дея хабар беради Соғлиқни сақлаш вазирлиги матбуот хизмати.\n16 Мар 2020 2877\n15 Мар 2020 1735


"Евро-2020"дан ким қанча даромад кўради?\n27 июнь, 2021, 21:13\nТеглар:Евро-2020 | УЕФА\nБу рекордларга бой турнир бўлади.\n“Евро-2020” тарихдаги энг катта мукофот пули қўйилган Европа чемпионатига айланади. Аниқроғи, ғолиб терма жамоа 34 млн евро билан тақдирланади. Албатта мусобақа ташкилотчилари ва УЕФА учун ҳам ушбу мусобақа жуда катта даромад келтиради. Улар мос равишда 2 ва 1 миллиард евро миқдорида пул ишлаб олади.\n“Евро-2020” нафақат ёзнинг асосий спорт шоуси, балки улкан молиявий лойиҳадир. Ташкилотчилар ҳомийлардан маблағ олади, терма жамоалар иштирок этгани ва кўрсатган натижалари эвазига мукофот олади ва шаҳарларнинг инфратузилмасини ривожлантиришга сармоялар киритилади. Коронавирус пандемияси бўлишига қарамай, молиявий оқимларнинг миқдори жуда катта. “Евро-2020”да бир нечта молиявий кўрсаткичлар бўйича тарихий рекордлар қайд этилади.\nТурнир иштирокчилари қанча миқдорда мукофот олади?\nБиринчи рекорд – иштирокчи жамоаларга бериладиган пуллар. Ўтган “Евро-2016”да тарихда биринчи марта қитъа чемпионатида 24 та мамлакат иштирок этган ва унинг соврин жамғармасида кескин ўсиш кузатилган эди. УЕФА ўшанда 20 та қўшимча ўйин ўтказди ва шу билан бирга телевидение ҳуқуқлари ва Европа чемпионати билан боғлиқ маҳсулотлардан кўпроқ даромад олди. Бу “Евро-2016” иштирокчиларига 301 миллион евро миқдоридаги мукофот пулини тўлашга имкон берди (ҳар бир жамоага 12,5 миллион евродан). Бу кўрсатгич “Евро-2012”да 196 миллион еврони (ҳар бир жамоага 12,25 миллиондан) ташкил қилган.\n“Евро-2020” мукофот жамғармасига 23 фоиз кўпроқ - 371 миллион евро ажратилган (ҳар бир иштирокчи терма жамоага 15,4 миллиондан). Аммо турнирнинг кейинга қолдирилиши ва пандемия давридаги молиявий йўқотишлар туфайли УЕФА тўловларни қисқартиришга қарор қилди. Энди иштирокчилар жами 331 миллион евро пул олади (ҳар бир жамоага 13,8 миллиондан).\nНатижага қараб мукофот пуллари қуйидагича тақсимланади:\nТурнирнинг финал босқичига чиққани учун ҳар бир жамоага 9,25 миллион евро олиш кафолатланади;\nГуруҳ босқичидаги ғалаба 1 миллион еврони ташкил қилади, дуранг - 500 минг;\nПлей-оффга чиқиш жамоаларга ҳар бирига 1,5 миллион евро, чорак финалга 2,5 миллион, ярим финалга 4 миллион евро беради;\nЮтқазган финалчи 5 миллион еврони олади ва турнир ғолиби яна 8 миллион олади.\n“Евро-2020” ғолиби, ҳатто пандемия бўлмаган ва гуруҳда учта ғалаба қозонилган идеал шароитларда ҳам “ЖЧ-2018” ғолибидан кам - 34 миллион евро олади. Франция Россиядаги мундиалда 34,5 миллион евро ишлаб олган.\nУмумий тенденция шуни кўрсатадики, Жаҳон чемпионатлари ва Европа чемпионатлари учун мукофот пулларидаги тафовут сўнгги йилларда фақат ошган. 2010 йилги жаҳон чемпиони ва 2012 йилги Европа чемпиони ўртасидаги даромаднинг фарқи 4,3 миллион еврони ташкил этди ва кейинги икки турнирда (2014 ва 2016 йилларда) у 6,3 миллионга ўсди.\nЖамоаларнинг даромадлари ҳам сезиларли даражада фарқ қилади: Россия ва Бразилиядаги жаҳон чемпионатлари иштирокчилари ўртача 21 ва 15 миллион евродан пул ишлаб олган. Бу “Евро-2020” иштирокчиларининг ўртача мукофот пулидан кўпроқ. Инфляцияга қарамай, (Бразилияда бўлиб ўтган Жаҳон чемпионати бундан 7 йил олдин бўлган) ва умумий даромаднинг ўсишига қарамай, Евро иштирокчилари ҳали ҳам кам пул олмоқда.\nТўғри, Европа чемпионатидаги мукофот пуллари бошқа қитъа чемпионатлариникидан анча кўп. Масалан, Америка Кубоги-2021 мусобақасининг жами мукофот жамғармаси 22 миллион еврони ташкил қилади.\nУЕФАдан мукофот тўловлари футболчилар ўртасида тақсимланмайди. Яъни, турнирда ғалаба қозониш ва турнирда 34 миллион евро ишлаб олиш бу 26 та жамоанинг ҳар бир аъзоси тахминан 1,5 миллион евро олади дегани эмас. УЕФА терма жамоа ишлаб топган пулларини федерацияларга юборади ва улар футболчиларга бонусларни бериш ёки бермаслик тўғрисида қарор қабул қилишади. Ўз навбатида федерацияларнинг бундай мажбурияти йўқ. Бироқ, улар кўпинча футболчилар ва мураббийларни олдиндан рағбатлантиради. Масалан, Англия футбол ассоциацияси ҳар бир жамоа аъзосига “Евро”ни ютса 1 миллион евродан беришни ваъда қилган. Эслатиб ўтиш лозимки, инглизлар “ЖЧ-2018”дан ишлаб топилган барча бонусларни хайрия ишларига йўналтиришган эди. Эҳтимол, улар бу сафар ҳам худди шундай йўл тутишар.\nФранция бўлган Европа чемпионатидаги энг бахтли одамлар турклар бўлган бўлиши мумкин эди. Гап шундаки, Туркия терма жамоаси ўша чемпионатда ғолиб чиққан тақдирда, терма жамоа вакилларининг ҳар бирига 750 минг евро мукофот ваъда қилинган. Бельгияликларга ҳам тахминан худди шу миқдорда (ҳар бирига 704 минг евродан) мукофот ваъда қилинган, аммо улар чорак финал босқичидаёқ мусобақадан чиқиб кетишди.\nУЕФА “Евро-2020”дан қанча даромад кўради?\n“Евро-2020”даги иккинчи рекорд бу УЕФАнинг қитъа чемпионатидан ишлаб топадиган даромади бўйича бўлади. Швецияда бўлиб ўтган “Евро-1992”дан бери УЕФАнинг даромади деярли 50 бараварга ўсди. Албатта, 2021 йилги мусобақага нисбатан даромадни 100% аниқлик билан башорат қилишнинг иложи йўқ, аммо Forbes турнирдан тушадиган потенциал даромадни 2,5 миллиард еврога баҳолаган, УЕФА эса йил бошида даромад 300 миллион еврога камайишини тахмин қилган. Яъни, стадионларга мухлисларнинг тўлиқ киришига рухсат берилмагани ва сайёҳлар оқимининг қисқаришига қарамасдан “Евро-2020” бундан аввалги “Евро-2016” рекордини янгилаши кутилмоқда (1,916 миллиард евро).\n2000 йилги мусобақадан буён УЕФАнинг Европа чемпионатидан кўрадиган асосий даромад манбаи телевизион ҳуқуқларни сотиш бўлди. 2016 йилги Европа чемпионатида унинг улуши 50 фоизни ташкил этди ва 1 миллиард евродан ошди. Ҳомийлик ва лицензиялаш бўйича битимлардан тахминан 450 миллион евро, чипталар сотувидан деярли 400 миллион евро тушган. Қолганлари корпоратив мижозлар учун дастурлар ва бошқа даромад манбаларига тўғри келди.\nУЕФА “Евро-2020”ни ташкиллаштиришга қанча пул сарфлайди?\nУЕФА мусобақа олдидан мезбон шаҳарларга ҳомийлик қилмайди. Стадионлар қурилиши, транспорт инфратузилмасини яхшилаш ва бошқа ҳаражатлар учун маблағ мезбон давлат томонидан қопланади. ФИФА “ЖЧ-2018” харажатларини қоплаш учун Россияга 550 миллион евро берган. Бу мезбон мамлакат харажатларининг 5 фоизини ташкил қилади.\n“Евро-2020” ўтказиладиган шаҳарларнинг таъкидлашича, мусобақа маҳаллий иқтисодиётни кўтаришга ёрдам беради. Масалан, “Евро-2020” мезбонлигидан воз кечган Дублин рақобатдан келиб чиқадиган қўшимча иқтисодий фаолиятни 106 миллион еврога баҳолаган. Европа чемпионати мезбонларидан бири ҳисобланган Андалусияда эса бу кўрсатгич 215 миллион еврони ташкил этиши кутилмоқда.\nТуристик жозибадорликни оширишдан ташқари, мезбон шаҳарлар УЕФА томонидан турнирдан тушадиган пулларнинг бир қисмини чипталар, телевидение ҳуқуқлари, ҳомийлик шартномалари ва бошқа нарсалардан олади. Масалан, Бразилия 2014 йилги жаҳон чемпионати учун чипталар даромадининг 87 фоизини олган. Агар УЕФА “Евро-2020” мезбон шаҳарларига тахминан шунча фоиз тўлайди деб ҳисобласак, унда Санкт-Петербург биргина чипталарнинг ўзидан 28-33 миллион евро даромад олади. Ушбу шаҳарнинг “Евро-2020”дан кўрадиган умумий даромади эса 50 миллион еврога баҳоланмоқда.\nАгар Европа чемпионатини ташкил этиш 1,2 – 1,3 млрд еврога тушса, УЕФА тахминан 0,9 – 1 млрд евро даромад кўради. Бу Европа чемпионатлари тарихидаги рекорд кўрсатгич бўлади.\n"Евро-2020"нинг рамзий терма жамоаси эълон қилинди\n"Евро-2020"да голлар сони бўйича рекорд ўрнатилди\nУЕФА Данияга қарши ўйиндаги ҳолатлар учун Англия футбол ассоциациясини жаримага тортди


Юридик хизмат маркази фаолияти билан танишилди.\nЎзбекистон Республикаси Президентининг «Давлат ҳуқуқий сиёсатини амалга оширишда адлия органлари ва муассасалари фаолиятини янада такомиллаштириш чора-тадбирлари тўғрисида» ги 2020 йил 19 майдаги ПФ-5997-сон Фармонида давлат органлари ва ташкилотларининг юридик хизматларидаги мавжуд штат бирликларини қисқартириш ҳисобига туман (шаҳар) адлия бўлимлари ҳузурида давлат органлари ва ташкилотларига юридик хизматлар кўрсатиш марказлари ташкил этилиши ҳамда экспремент тариқасида Наманган шаҳри, Қарши ва Марҳамат туманларида очилиши назарда тутилган эди.\nЭкспремент тариқасида иш бошлаган Наманган шаҳар адлия бўлими ҳузуридаги давлат органлари ва ташкилотларига юридик хизматлар кўрсатиш маркази ўз фаолиятини бошлади.\nБугун марказ фаолияти қай даражада йўлга қўйилди? Марказ ходимлари ўз иш фаолиятини қай тартибда олиб боряпти? дастлаб шу каби саволларга жавоб олиш мақсадида Наманган вилоятига Тошкент шаҳар ва Сирдарё вилоятидан соҳа ходимлари ташриф буюрдилар.\nТашриф давомида Юридик хизмат марказига ажратилган бино ва хоналар, улардаги мавжуд шароитлар кўздан кечирилди. Шундан сўнг, марказ ходимлари томонидан соҳа фаолияти юзасидан амалга оширилган ишлар, келгусидаги устувор вазифалар ва мавжуд муаммолар юзасидан таклифлар билдирилиб, слайд тақдимоти орқали меҳмонларга тушунтириш берилди.\nШу ўринда Наманган шаҳар адлия бўлими ҳузуридаги давлат органлари ва ташкилотларига юридик хизматлар кўрсатиш маркази фаолиятига тўхталсак.\nЎзбекистон Республикаси Вазирлар Маҳкамасининг “Давлат органлари ва ташкилотларига юридик хизмат кўрсатиш марказлари фаолиятини эксперимент тариқасида ташкил этиш чора-тадбирлари тўғрисида” Қарорига кўра айни вақтда марказга Наманган шаҳар давлат солиқ инспекцияси, Молия бўлими, Бюджетдан ташқари пенсия жамғармаси Наманган шаҳар бўлими, Наманган шаҳар тиббиёт бирлашмаси, Маданият бўлими, Халқ таълими бўлими, Мактабгача таълим бўлими, Давлат ўрмон хўжалиги, Ободонлаштириш бошқармаси юридик хизмат ходимлари бириктирилиб, улар бевосита марказ билан келишган ҳолда иш юритмоқдалар.\nАйни вақтга қадар уларга келиб тушган аризалар сони 667 тани ташкил этади. Шундан ўрганиб, ижроси таъминланганлар сони ҳам шунга тенг. Шартномавий муносабатларга оид хужжатлар 95 тани, Ҳуқуқий экспертизадан ўтказилган хужжатлар сони 667 тани ташкил этади.\nБевосита марказ ходимлари томонидан ҳуқуқий тарғибот тадбирлари ҳам амалга оширилмоқда. Хусусан, 3 та оммавий ахборот воситалари оқали, 9 та оғзаки тарғиботлар ҳамда 20 та ижтимоий тармоқларда чиқишлар ташкил этилди.


Таэквондо. Илк бор саккиз нафар таэквондочи билан Гран-прида иштирок этиш имкониятига эгамиз\nТез орада таэквондо оламида Гран-при сериясига кирувчи нуфузли мусобақалар старт олади. Ушбу турнирларда Олимпиада рейтингида юқори ўринда жойлашган спортчиларгина иштирок этишлари мумкин. Боиси, мазкур таснифдаги вазн тоифалари Олимпия ўйинларидаги каби шакллантирилган ва 4 йилликнинг энг нуфузли мусобақасига қимматли рейтинг очколарини тақдим қилади.\nЎзбекистон таэквондо ассоциацияси мутасаддилари, мураббийлар штаби пухта тузилган режа асосида йил аввалида халқаро мусобақалар орқали таэквондочиларимизга максимал даражада рейтинг очко ишлаб олиш имкониятини тақдим қилишди. Бундан унумли фойдаланиб, шоҳсупага кўтарилган ҳамюртларимиз Гран-прида қатнашиш мумкин бўлган ҳудудга кира олдилар.\nКелинг, шу ўринда таэквондочиларимизнинг Олимпиада рейтингдаги ўрнига бир назар ташлаймиз. Бунда Гран-при мусобақаларида қатнашиши мумкин бўлган спортчиларимизнинг ўрнини кўрсатиб ўтамиз.\n1. Брэдли Синден (Буюк Британия) – 274.14\n2. Улуғбек Рашитов (Ўзбекистон) – 220.04 …\n35. Нияз Пулатов (Ўзбекистон) – 68.53.\n1. Максим Храмцов (Россия) – 337.51 ...\n6. Никита Рафалович (Ўзбекистон) – 166.99 ...\n18. Шуҳрат Салаев (Ўзбекистон) – 85.31.\n1. Владислав Ларин (Россия) – 352.96 ...\n44. Шоҳруҳ Ражабов (Ўзбекистон) – 46.56.\n1. Анастасия Золотич (АҚШ) – 316.70 ...\n13. Чарос Қаюмова (Ўзбекистон) – 125.53.\n1. Матея Еличич (Хорватия) – 335.26 ...\n14. Феруза Содиқова (Ўзбекистон) – 127.71.\n1. Бьянка Уолкден (Буюк Британия) – 344.76 ...\n10. Светлана Осипова (Ўзбекистон) – 130.10.\nКўриб турганингиздек, Гран-при турнирларида саккиз нафар вакилимиз иштирок этиши мумкин. Ўзбекистон таэквондо ассоциациясининг маълум қилишича, терма жамоамиз илк бор бундай катта таркибда дунёнинг энг сара таэквондочилари билан рақобат қилишга тайёрланмоқда. Бу мавсумдаги мусобақалар 3-5 июнь кунлари Рим, 2-4 сентябрь санасида Париж ва 21-23 октябрда Манчестер шаҳарларида ўтказилади.


Мақолалар мазкур саъна бўйича сараланган: Четверг, 11 Август 2016\nПятница, 12 Август 2016 00:00\nянги ишлаб чиқариш тармоқларини ўзлаштириш имконини бераяпти\nФидокорона меҳнат барака келтиради\nҒўза — меҳрталаб экин. У деҳқоннинг кечани кеча, кундузни кундуз демай қилган фидокорона меҳнати туфайли гуркираб ўсади, қимматбаҳо ҳосил тўплайди. Экин парваришида, айниқса, август ойи энг масъулиятли давр ҳисобланиб, бу пайтда белгиланган барча агротехника тадбирлари сифатли бажарилса, ҳосил салмоғи баланд, сифати юқори бўлади.\nСоғлом она — соғлом бола\nНурота шаҳридаги “Чилламазор” гузарида яшайман. Ўша ерда болалигим, ёшлигим ўтди. Мустақиллик бизга, аввало, ўзлигимизни қайтариб берди. Ҳаётимиз фаровонлашди, рўзғоримизга барака кирди. Айниқса, ғалла мустақиллигига эришганимиз биз, ҳаётнинг аччиқ-чучугини тотган кексаларнинг қалбини фахр-ифтихорга тўлдирди.\nДемократик янгиланишларнинг ёрқин ифодаси\nАввал хабар қилинганидек, Олий Мажлис Қонунчилик палатаси депутатлари томонидан мустақиллигимизнинг 25 йиллиги олдидан жойларда мулоқотлар, учрашувлар ва турли семинарлар ўтказилмоқда.\nМиллий қадриятлар — юксалиш омили\nИстиқлол бизга улкан имкониятлар ҳамда дунё ҳамжамиятидаги тенглик каби ҳеч нарса билан ўлчаб, баҳолаб бўлмайдиган ҳуқуқимизни қайтариб берди. Пировардида ўзлигимизни англадик, миллий ва маънавий қадриятларимиз тикланди.\nТадбиркорлик субъектлари қўллаб-қувватланмоқда\nПировардида улар иқтисодий тараққиётимизнинг таянчига айланаяпти. Мустақиллик йилларида Ўзбекистонда кичик бизнес ва хусусий тадбиркорлик субъектларини ривожлантириш асосий устувор масалалардан бири сифатида белгиланди.\nҲусейн ГУЛИЕВ: «Ўзбекистон мустақилликка эришганидан сўнг дунёда ўз ўрнини эгаллади»\nМамлакатимиз мустақиллигининг 25 йиллик байрами тобора яқинлашмоқда. Ушбу айём муносабати билан хорижий давлатларнинг Тошкентда аккредитациядан ўтган дипломатия миссиялари раҳбарлари республикамиз босиб ўтган йўл хусусида ўз фикр-мулоҳазаларини билдирмоқда. “Жаҳон” ахборот агентлиги мухбири Озарбайжоннинг Ўзбекистон Республикасидаги Фавқулодда ва мухтор элчиси Ҳусейн ГУЛИЕВ билан шу мавзуда суҳбатлашди.\nУч раундда уч нокдаун\nБоксчиларимиз ярим финалга чиқди. Бразилиянинг Рио-де-Жанейро шаҳрида ўтказилаётган XXXI ёзги Олимпия ўйинларида боксчиларимиз ажойиб ғалабалари билан барчамизга қувонч улашишда давом этмоқда.


Тошкент шаҳрида "Мирзо Улуғбек. Осмон тоқига қўйилган нарвон" ҳужжатли фильмининг тақдимоти бўлиб ўтди | КАРИМОВ ФОНДИ\nГлавная > Янгиликлар > Тошкент шаҳрида “Мирзо Улуғбек. Осмон тоқига қўйилган нарвон” ҳужжатли фильмининг тақдимоти бўлиб ўтди\nТошкент шаҳрида “Мирзо Улуғбек. Осмон тоқига қўйилган нарвон” ҳужжатли фильмининг тақдимоти бўлиб ўтди\nКеча Тошкент шаҳрида Шарқнинг буюк мутафаккири ва Мовароуннаҳр ҳукмдори Мирзо Улуғбек ҳаёти ва илмий мероси ҳақида ҳикоя қилувчи “Мирзо Улуғбек. Осмон тоқига қўйилган нарвон” ҳужжатли фильмининг тақдимоти бўлиб ўтди.\nУшбу фильм Каримов Фондининг рахбари Лола Каримова-Тилляева ва унинг турмуш ўртоғи Тимур Тилляевнинг продюсерлиги остида суратга олинган.\n“Мирзо Улуғбек шахси мени болалагимдан ўзига мафтун этган. Ҳар гал Самарқандга келиб, XV асрда Самарқандни астрономия соҳасида илғор тадқиқотлар ўтказиладиган халқаро марказга айлантирган бу буюк мутафаккир олим ва сулҳпарвар ҳукмдор ҳақида эшитганимда буни бутун дунёга сўзлаб бериш керак деб ўйлар эдим. Серқирра шаҳси ўзбекистонликларни юз йиллар давомида илҳомлантириб келган Мирзо Улуғбекнинг Ватанида бугун ушбу фильмнинг намойиш этилиши мен учун катта шараф,” – дея таъкидланади Лола Каримова-Тилляеванинг тақдимот маросими иштирокчиларига йўлланган мурожаатида.\nРежиссер Баҳодир Юлдошев томонидан суратга олинган фильмда Венсан Кассель, Арманд Ассанте, Франсиско Овалле каби дунёга машҳур санъаткорлар, шунингдек, Маъруф Отажонов, Жавоҳир Зокиров, Ҳошим Арслонов сингари ўзбекистонлик актёрлар роль ижро этган.\nФильм учун махсус мусиқани Уолтер Афанасьев ёзди. Севара Назархон ижросидаги саундтрек эса фильмга ўзгача жозиба бахш этди.\n“Мирзо Улуғбек. Осмон тоқига қўйилган нарвон” фильмини қўйидаги ҳавола орқали ўзбек тилида томоша қилишингиз мумкинлигини маълум қиламиз: https://youtu.be/0oWdzHz8qJ8


«Бегона баҳор» менга бегона эмас\nКимнингдир кўнгил бўстонига бўйлаш, дилидаги гапларни мукаммал билиш мумкинми? Юракнинг сувратини-чи, унинг чизгилари қандай? Ҳа, тўғри айтдингиз, барини нигоҳидан уқса, кўзидан кўрса бўлади. Зеро, кўзлар алдамайди. Ахир, улар кўнгил ойнаси-ку! ...\nКасбига садоқатли ходим\nҲаётини эл-юрт тинчлиги, осойишталигини таъминлашга бахшида этаётган фидойи ходимлар жуда кўп. Улардан бири Хоразм вилояти ИИБ ЙҲХБ бўлинмалари ЙПХ отряди 3-сафарбар гуруҳи ЙПХ инспектори, «Шуҳрат» медали соҳиби сержант Мансурбек Латиповдир. ...


Академик Жўраев: Қурилиш cоҳаси янги таълим стандартларини талаб қилади / Янгиликлар, фикрлар, воқеалар | Ўзбекистон\nЎзбекистон қурилиш соҳаси ходимлари кунига бағишланган\nБугунги кунда қурилиш жараёни юқори механизациялашган жадал ишлаб чиқариш бўлиб, унинг ускуна ва материаллари мунтазам янгиланиб, мувофиқ ёндашувни талаб қилади.\nШунинг учун ҳозирги вазият замонавий материаллар ва ускуналар билан ишлашга лаёқатли мутахассислар етишмаслиги билан ифодаланади. Бу эса мослашувчанлик, таълимга турлича ёндашувлар, фақат таълим дастурларини эмас, балки ўқув юртларининг моддий-техника базасини янгилашга ҳамиша ҳозирликни талаб қилади.\nЎзбекистонда ҳар йили ўртача 30,5 мингдан зиёд қурилиш ишлари мутахассислари чиқарилаётган бўлса, улардан тахминан 60 фоизи иш билан таъминланади. Иш жойлашиш муаммосининг асосий сабаблари бу иш берувчиларнинг касбларга малака тарафдан бўладиган талабларни ишлаб чиқиш, битирувчиларнинг амалий таълими ва якуний аттестациясида етарлича иштирок этмаганлигидадир. Бундан ташқари, меҳнат бозорида узлуксиз равишда иш қидириб келаетган рақобатбардош аҳоли гуруҳи мавжуд.\nБугунги кунгача республикамизнинг 104 та қурилиш касб-ҳунар коллежларида бепул аснода қурилиш соҳаси учун ғишт терувчи, бетончи, электр пайвандчи, монтажчи, тунукачи, пардозловчи, умумий қурилиш, монтаж-қурилиш, дурадгорлик, қопловчи, мозаика ва мармар ишлари, пол ётқизиш, қуруқ қурилиш, сантехника, газ, сув қувурлари, кўтарма ускуналар ҳамда тизим усталари, шунингдек ободонлаштириш ҳамда қурилиш материаллари ва моллари ишлаб чиқариш бўйича мутахассислар ўқитиб, тайёрланаяпти. Шу билан бир қаторда транспорт қурилмалари, гидротехник қурилиш, автомобиль йўллари ва аэродромлар қурилмаларидан фойдаланиш бўйича мутахассислар етиштирилди.\nГермания тараққиёт банки (KfW), Германия Техник Ҳамкорлик жамияти (GTZ)нинг «Қурилиш ва уй-жой коммунал xўжалиги соҳасида касбий таълимни тараққий эттириш» лойиҳаси қурилиш соҳаси учун мутахассислар тайёрлашга қўшаётган самарали ҳиссаси сифатида қайд этиш ўринли. Мазкур лойиҳага мувофиқ, 30 та қурилиш ва уй-жой коммунал хўжалиги касб-ҳунар коллежлари ўқув – лаборатория жиҳозлари билан таъминланди, ўқитувчилар малакаси оширилди, касб-ҳунар бўйича малакавий тавсифлари, ўқув режалари, дарсликлар такомиллаштирилди.\n2012 йилдан бошлаб Германиянинг КНАУФ компанияси ўрта махсус касб-ҳунар таълим Маркази билан ҳамкорликдаги ташаббусига кўра, янги ишчи ихтисосликлари киритилди. Кейинчалик эса, 2016 йилда Меҳнат вазирлиги, Давлат стандартлаштириш Агентлиги билан ҳамкорликда мазкур компания «Синч-қоплама қурилмалар монтажчиси» деб номланган янги ишчи ихтисосликни киритишда қатнашди, ўрта махсус касб-ҳунар таълим Маркази билан ҳамкорликда Ўзбекистоннинг барча касб-ҳунар коллежларига киритилган мутахассисликлар бўйича дарсликлар яратиш ва нашр қилиш масъулиятини ўз зиммасига олди. КНАУФ компанияси томонидан қурилиш коллежлари талабалари ўртасида қуруқ қурилиш бўйича касбий маҳорат минтақавий кўриги ўқувчиларга ички туртки бўлиб, ўз соҳаларида янада такомиллашишга ундайди. Минтақавий танлов ғолиблари халқаро танловларда ҳам иштирок этадилар.\n2018/2019-ўқув йилидан бошлаб Ўзбекистонда таълим тизими кенг кўламли модернизациялаштириш босқичигига қадам ташлади, мажбурий 11 йиллик умумий мактаб таълими киритилган. 10-чи ҳамда 11-синфларга тўғри келадиган иккинчи босқичда ўқувчилар ўз истаклари ва қизиқишларига кўра ўқув-ишлаб чиқариш комплексларида бирон-бир касб-ҳунар эгаллайдилар.\nМактабни битириб ўқувчи ё олий ўқув юртига ҳужжат топширади ёки меҳнат бозорига боради, мабодо уни эгаллаган касби қониқтирмаса, пулли-контракт асосида касб-ҳунар коллежига кириб, ўқиши мумкин.\nТаъкидлаш жоизки, Ўзбекистонда «Умрбўйи таълим» касбий тайёргарлик халқаро тамойили ҳаётга татбиқ этилмоқда.\nУзлуксиз касбий таълимнинг қуйидаги босқичлари таклиф этилади:\nолий касб-ҳунар таълими – олий ўқув юрти;\nўрта махсус касб-ҳунар таълими – мактаб – ўқув-ишлаб чиқариш комбинати;\nўрта касб-ҳунар таълими – касб-ҳунар коллежи-бошланғич касб-ҳунар таълими-ўқув-ишлаб чиқариш комбинати;\nкасб-ҳунар таълими – қисқа муддатли касбий тайёргарлик бўйича турли марказлар.\nМуайян натижаларга эришиш учун, шу жумладан қурилиш соҳалари учун идораларга қарашли касб-ҳунар коллежлари очилмоқда.\nМасалан, иш берувчи Ўзбекистон қурилиш вазирлиги касб-ҳунар таълими Маркази билан бир қаторда қурилиш тармоқлари эҳтиёжларини қоплаш учун мутахассислар тайёрлашга жавобгардир.\nЯнгича касбий таълим тизимини бошқа нуқтаи назардан тиклашнинг долзарблиги қуйидаги жиҳатларга туртки бўлади:\nзаҳира ҳаражатларининг камайиши: молиявий, вақтга оид ва хоказо.\nбосқичма-босқич танлов (тестдан муваффақиятли ўтган ва олий ўқув юртига кирганлардан ташқари).\nКасбий тайёрлаш бўйича ўқув-меъёрий ҳужжатлар, тайёрлаш, ва касб-ҳунар таълими йўналишлари ихтисосликлари ва касблари классификатори, ҳар бир мутахассислик ва касбларнинг касбий тавсифномалари тубдан қайта кўриб чиқилади. Шунингдек, халқаро тажрибасидан фойдаланган ҳолда (Корея, Германия, Россия, Қозоғистон, Белоруссия ва б.) халқаро таълим стандарт таснифлари (ХТСТ) ва халқаро касб-ҳунарлар стандарт таснифларига кўра, таълим муддатлари ўзгартирилади.\nҚурилиш соҳалари учун классификаторнинг янги лойиҳасида архитектура (янгича таҳрирда), бинолар ва иншоотлар қурилиши, шаҳар қурилиши ва хўжалиги (турлари бўйича), муҳандислик коммуникациялари қурилиши, монтажи ва фойдаланиш, қурилиш материаллари, моллари ва қурилмалари ишлаб чиқариш, 29 касблар ва касбий разрядлар белгиланган турли даражали 101 малакавий мутахассислик бўйича гидротехник қурилиш, шунингдек 15 та мутахассислик ва 2 та малакали мутахассисликлар (техник, механик) каби йўналишларда мутахассислар тайёрлаш мақсади кўзланган.\nЎзбекистон Республикаси Президентининг «Умумий ўрта, махсус ва касб-ҳунар таълими тизимини тубдан такомиллаштириш чора-тадбирлари тўғрисида»ги Фармони юқорида тилга олинган классификатор бўйича касб-ҳунарлар юзасидан янги таълим андозалари лойиҳаларини фаол ишлаб чиқишга қонуний асос яратди. Шунингдек 2019/2020 ўқув йилидан фаолият кўрсатадиган (идораларга қарашли ва кўп тармоқли) касб-ҳунар коллежлари қайта саралаб чиқилмоқда.\nКасб-ҳунар таълими ислоҳотини фаол ва мақсадли қўллаб-қувватлаётган ҳукумат ёрдами, босқичларининг аниқ белгиланганлиги ҳамда олий ва ўрта махсус таълим Вазирлиги ҳузуридаги ўрта махсус таълим Маркази мутахассисларининг фаолияти қурилиш соҳасини кадрлар билан таъминлаш тизимини янги босқичга кўтаришга замин бўлади.


2018/2019 ўқув йили учун оширилган контракт нархлари тасдиқланди - Zamin.uz\n14:08 / 15.08.2018\nФото: Facebook / Хушнудбек Худойбердиев\nЭнг қиммат супер-контракт эса ўтган йилдагидек ҳуқуқ соҳаси учун белгиланди. Бу йўналишда супер контракт нархи 25 баробарни ташкил қилади. Бунга кўра, юрист бўламан деган, лекин етарли балл тўплай олмаган абитуриентлар биринчи йил учун 276 млн 450 минг сўм тўлаб, талаба бўлишлари мумкин.\nМаълумот учун, тўплаган баллари тўлов-контракт доирасидаги қабул квоталари чегарасига 4 баллдан ортиқ балл етмаган, бироқ энг юқори баллнинг 30%дан (56,7 балл) кам бўлмаган ҳолда, ўқиш истагини билдирган абитуриентлар супер-контракт асосида ўқиши мумкин.\nСупер-контракт фақат биринчи йил учун тўланади (оддий контрактнинг суммаси ҳам шунинг ичида), кейинги йилларда барча талабалар қатори оддий контракт нархи тўланади. “Замин” янгиликларини “Одноклассники”да кузатиб боринг\n22-09-2019, 09:30, Жамият\n17-09-2019, 13:35, Жамият\n24-08-2019, 09:20, Жамият\nЎзбекистон ОТМларида жорий йилда ҳам супер-контракт бўлади\n8-08-2019, 14:18, Жамият\n17-08-2018, 07:01, Жамият


O‘zLiDeP ЎзМУ Жиззах филиалига 50 та китоб совға қилди | O'zLiDeP\nO‘zLiDeP ЎзМУ Жиззах филиалига 50 та китоб совға қилди\nЎтган ҳафтада Ўзбекистон миллий университети Жиззах филиалида “Депутат ва ёшлар” учрашуви бўлиб ўтди. Унда партия фаоллари, депутатлар, талаба-ёшлар ҳамда педагоглар иштирок этди.\n– Тадбир барчамизда катта таассурот қолдирди, – дейди университет 1-босқич талабаси Мадина Қўшмонова. – Айниқса, партия фаоллари томонидан берилган адабиётлар ёшларда китобхонлик кўникмасини шакллантиришда муҳим омил бўлади, десак адашмаган бўламиз.\nТадбир якунида O’zLiDeP вилоят Кенгаши томонидан университет кутубхонасига 50 та китоб совға қилинди. Олий таълим даргоҳи ва партия вилоят Кенгаши “Ёшлар қаноти” ўртасидаги алоқаларни янада ривожлантириш бўйича галдаги вазифалар белгилаб олинди.


Қайд этилганидек, мазкур лойиҳани ишлаб чиқишнинг зарурати бугунги кунда амалиётда давлат нотариал идоралари аҳолига тез ва сифатли хизмат кўрсатишдан манфаатдор эмаслиги билан боғлиқдир. Давлат нотариал идораларида навбатлар вужудга келмоқда, коррупцион ҳаракатлар учрамоқда. Шунингдек, нотариал ҳаракатлар сони ортиб бораётган бир вақтда давлат нотариал идораларига қўшимча штат бирликларини жорий этиш жараёнининг мураккаблиги мурожаат этувчиларнинг сони ва иш ҳажмига мос равишда хизмат кўрсатувчи ходимлар сонини оширишга тўсқинлик қилмоқда.\nШу жиҳатдан, Ҳаракатлар стратегиясида белгиланган вазифалардан келиб чиқиб, мамлакатимизда нотариат институтининг самарали фаолият кўрсатишини таъминлаш ҳамда нотариал идоралар томонидан жисмоний ва юридик шахсларга ҳуқуқий хизмат кўрсатиш сифати даражасини ошириш мақсадида ишлаб чиқилганган мазкур лойиҳа билан амалдаги бир қатор қонунларга ўзгартиш ва қўшимчалар киритилиши назарда тутилаётгани диққатга моликдир.\nАдлия вазирлигига муайян ҳудуддаги нотариуслар лавозимларининг энг кам сонини белгилаш ваколати берилмоқда. Эндиликда республикамизда фаолият юритадиган нотариусларнинг максимал сони чегараланмайди.\nШунингдек, айрим турдаги битимларни мажбурий нотариал тасдиқлаш тартибини бекор қилиш ҳамда янги турдаги нотариал ҳаракатларни жорий этиш кўзда тутилмоқда. Уй-жойни бошқа шахсга ўтказиш, мол-мулкларни ижарага (арендага), текин фойдаланишга беришда айрим талабларни бекор қилган ҳолда, ушбу битимларни расмийлаштириш жараёнларини соддалаштириш режалаштирилмоқда.\nДепутатларнинг фикрича, нотариат тизимидаги бу каби янгиликлар аҳолига тезкор ва сифатли нотариал хизмат кўрсатишэга эришишни таъминлайди, соҳанинг янада ривожланишига хизмат қилади.\nМажлисда мазкур қонун лойиҳаси депутатлар томонидан кенг муҳокама этилди. Қизғин савол-жавоб, фикр-мулоҳазалар ва муҳокамалардан сўнг қонун лойиҳаси қабул қилинди.\nКўришлар сони: 3489


ЎзА - Етук сўз санъаткорига эҳтиром\nЕтук сўз санъаткорига эҳтиром\nЎзбек адабиёти ривожига улкан ҳисса қўшган, миллат дардини ёзган жасоратли ёзувчи эди. У носир, драматург, таржимон сифатида ўзбек тилини янада бойитган, ўзбек адабий тилининг камол топиши йўлида курашган заҳматкаш инсон бўлган.\nЎзбекистон халқ ёзувчиси Абдулла Қаҳҳор таваллудининг 113 йиллиги муносабати билан ташкил этилган адабий тадбирда адиб ҳаёти ва ижодига яна бир бор назар ташланди.\nРеспублика Маънавият ва маърифат маркази Тошкент молия институти билан ҳамкорликда ташкил этилган адабий кечада Республика Маънавият ва маърифат маркази раҳбарининг биринчи ўринбосари Муҳаммаджон Қуронов, Тошкент молия институти ректори Султонали Меҳмонов ва бошқалар адибнинг самарали ижодий фаолияти ҳақида илиқ фикрлар билдирди. Унинг ўзбек адабиётида ўзига хос ўрни борлиги эътироф этилди.\nЁзувчи Ҳамза номидаги Ўзбекистон Давлат мукофоти лауреати, “Буюк xизматлари учун” ордени билан мукофотланган эди. Унинг номи Тошкент ва Қўқондаги бир неча кўча, мактаблар, шунингдек, Маданият уйлари ва Республика Сатира театрига берилган. Тошкентда А.Қаҳҳор уй-музейи фаолият кўрсатиб келмоқда.\nАдабий-маърифий тадбирда улуғ адиб ёд этилди. Ҳайкали пойига гул қўйилди.


20 август 2019, Тошкент вақти: 06:25\n4 январь куни 22 та округ сайловчилари такроран овоз беради\nUzbekistan - Norouz (Navruz) in Tashkent, building of Uzbek parliament, 21Mar2013\nЎзбекистон Республикаси Марказий сайлов комиссияси Олий Мажлиси Қонунчилик палатаси депутатлари сайлови бўйича айрим сайлов округларида 2015 йил, 4 январда ўтказиладиган такрорий овоз беришга тайёргарлик кўриш ва уни ўтказиш юзасидан белгиланган комплекс тадбирлар ижросини кўриб чиққани тўғрисида 31 декабрь куни хабар қилди.\nАйтилишича, такрорий овоз бериш ўтказиладиган 22 та сайлов округида “такрорий овоз беришни қонун талаблари асосида, уюшқоқлик билан юксак демократик савияда ўтказиш учун барча ташкилий чоралар кўрилган”.\nТакрорий овоз бериш бўйича сайлов бюллетенлари Марказий сайлов комиссияси томонидан нашр қилиниб, ўз вақтида тегишли сайлов округлари ва участкаларига етказиб берилди.\nМажлисда Марказий сайлов комиссияси ваколатига тааллуқли бошқа масалалар ҳам кўриб чиқилди ва улар юзасидан тегишли қарорлар қабул қилинди.\nОлий Мажлис Қонунчилик палатасига сайлов 21 декабрь куни ўтказилган.\n1 январдан Ўзбекистанда дафн нафақаси тўлаш тартиби ўзгарди\nЎзбекистонда дафн мароисимини ўтказиш учун бериладиган нафақага оид қонун ҳужжатларига ўзгартиш киритилгани тўғрисида маҳаллий ахборот воситалари хабар қилди.\nЯнги тартибга биноан дафн учун бериладиган нафақа миқдори 2015 йилнинг 1 январидан бир андозага келтирилди: нафақа миқдори энг кам ойлик иш ҳақининг 4 баробари миқдорида, яъни 473 600 сўм бўлади.\nШу пайтгача дафн нафақаси, агар ишламайдиган пенсионер вафот этса, унинг икки ойлик пенсияси миқдорида, бошқалар, шу жумладан ишлаётган пенсионер вафот этса, энг кам ойлик иш ҳақининг 3 баробари миқдорида тўланган.\nЎзбекистонда бензин 25 сўмга қимматлади\n2015 йилнинг 1 январидан бошлаб Ўзбекистонда 1 литр бензин нархи 25 сўмга қимматлади.\nСиқилган газнинг 1 кубометри учун солиқ эса 220 сўмдан 240 сўмга ошди.\nСолиқ ошиши натижасида ёнилғи нархи ҳам қимматлади. Бунгача Аи-80 2005 сўм, Аи-91 2210 сўм, Аи-95 эса 2435 сўмдан сотилаётган эди.\nЎзбекистон саккиз ойлик узилишдан сўнг Ўшга газ узатишни бошлади\nҚирғиз матбуоти хабарларига кўра, Ўзбекистон саккиз ойлик узилишдан сўнг Қирғизистон жанубидаги Ўш вилоятига газ узатишни бошлаган.\n“Газпром Қирғизистон” ширкатининг Ўшдаги бўлими раҳбари муовини Тоҳир Олимов Ўзбекистон томони 30 декабрь соат 03.00 дан бошлаб газ беришни бошлаганини тасдиқлади.\nЎзбекистонни Қирғизистонга газ узатишни қайта бошлашга нима ундагани ҳозирча маълум эмас.\nШу йининг апрель ойида Россиянинг “Газпром” ширкати Қирғизистоннинг “Қирғизгаз” компаниясини рамзий 1 доллар эвазига сотиб олган эди.\nШундан сўнг, 14 апрелдан бошлаб Ўзбекистон Қирғизистон жанубига газ етказиб беришни тўхтатганди.\nЎзбекистон томони Қирғизистонда янги ташкил қилинган газ ширкати билан шартномаси йўқлигини сабаб қилиб таъминотни тўхтатганини айтган.\nМинск аэропортида яна бир ўзбекистонлик қўлга олинди\nМинск шаҳри аэропортида террорчиликда гумон қилиниб, Ўзбекистон томони қидирувга берган Ўзбекистон фуқароси қўлга олинди.\nБу ҳақда Беларус Давлат чегара қўмитаси матбуот хизмати Озодликка маълум қилди.\nЎзини Тожикистон фуқароси деб, танитган ва сохта паспортни тақдим этган шахс 28 декабрь куни Минскдан Истанбулга учиб кетаётганда қўлга олинди.\nРасмий маълумотларга кўра, текширув пайтида у тақдим этган паспортнинг сохталиги - сурат ўзгартирилгани аниқланган.\nКейинчалик давлат чегарасини ноқонуний кесиб ўтмоқчи бўлган шахснинг 1983 йилда туғилган Ўзбекистон фуқароси экани ва у 2013 йилдан бери террорчиликда гумон қилиниб, қидирилаётгани аён бўлди.\nИсми айтилмаётган ўзбек ҳозир Минскда ҳибсда сақланмоқда.\nОролда 3 миллиард долларлик лойиҳалар амалга оширилиши режаланмоқда\nЎзбекистонда Орол денгизи қуриши ортидан юзага келган оқибатларни юмшатиш борасида комплексли дастурни ишлаб чиқиш бошланди. Мазкур дастур 2015-2018 йилларга мўлжалланган бўлиб, унинг қиймати 3 миллиард долларни ташкил қилади.\nЎзбекистон ҳукуматининг бу борада қабул қилган қарорида айтилишича, мазкур маблағнинг 1,9 миллиард долларини имтиёзли кредитлар, 200 миллион долларини эса грантлар ташкил қилади.\nМаблағнинг 2,971 миллиарди Оролбўйида Ўзбекистон ҳукумати томонидан амалга ошириладиган лойиҳаларга, 80,2 миллион доллари маҳаллий лойиҳаларга ажратилади.\nОролнинг қуриб қолган қисмида ҳимоя чизиғи сифатида дарахтзорлар яратиш, Оролбўйида юқори ҳосил берувчи мева-сабзавотчиликни шакллантириш, Аму-Бухоро каналини модернизациялаш каби лойиҳалар Орол денгизи қуриши ортидан юзага келган оқибатларни юмшатиш дастурининг асосий қисми ҳисобланади.\nТошкент кўчаларига кузатув камераларини ўрнатиш бошланди\nТошкентнинг марказий кўчаларидаги чорраҳаларга видеокамераларни ўрнатиш жараёни бошланди.\nЖами 160 та чорраҳага кўчалардаги қатновни назорат қилиш мақсадида видеокамера ўрнатилиши хабар қилинган.\nЎзбекистонликлар янги йилда 4 кун дам олади\nПрезидент Ислом Каримов қарорига кўра, 2015 йилнинг 2 январь- жума куни ҳам дам олиш куни деб эълон қилинди.\nЭндиликда ўзбекистонликлар янги йил муносабати билан жами тўрт кун- 1, 2, 3 ва 4 январь кунлари дам олади.\nҚарорда ушбу ўзгариш янги йил муносабати билан аҳолининг дам олиши учун қулай шарт-шароит яратиш мақсадида қабул қилингани айтилган.\nОдатда иш куни дам олишга ўзгартирилса, ўзбекистонликларнинг шанба ёки якшанба куни ишлашига тўғри келарди.\nЎзбекистонда 11 минг бола президент совғаси олади\nЎзбекистонда Меҳрибонлик уйлари тарбияланувчилари, кам таъминланган оилалар фарзандлари ва боқувчисини йўқотган жами 11 мингдан зиёд бола президент Ислом Каримов номидан янги йил совғалари олади.\nЎзбекистон ўрта ва махсус таълим вазирлиги маълумотига кўра, 26 декабрда вилоятларга президент совғасини жўнатиш якунланган.\nЎқув қуроллари ва ширинликлардан иборат мазкур совғалар мамлакатнинг барча ҳудудларида ўтказиладиган "Президент арчаси" байрам томошалари пайти тарқатилади.\nЎн бир минг болага президент совғалари улашилаётган жорий йилда ҳам Ўзбекистонда болалар меҳнатидан фойдаланиш ҳолатлари кузатилди.\n"Ўзбеккино" раҳбари Жаҳонгир Қосимов вазифасидан олинди\nЎзбекистонда "Ўзбеккино" миллий агентлиги раҳбари Жаҳонгир Қосимов вазифасидан олинган. Бу ҳақда ўзбек матбуотида 27 декабрь куни хабар қилинди.\n2013 йилнинг март ойидан бери "Ўзбеккино"га раҳбарлик қилган Қосимовнинг вазифасидан нима сабабдан бўшатилгани маълум эмас.\nЖаҳонгир Қосимовнинг вазифасидан олиниши "Ўзбеккино"да молиявий текширувлар бораётган бир пайтда рўй берди.\nУни ўрнига Аҳмаджон Умаров вақтинчалик раҳбар этиб тайинланган.\nЖаҳонгир Қосимов узоқ йиллар Ўзбекистон телерадиокомпаниясида ишлаган.\n"Ўзбеккино" бош директори лавозимини эгаллашидан аввал у ушбу агентлик раҳбарининг муовини бўлган.\nСанкт Петербургда ўз чақалоғини кўчага ташлаб кетган аёл қўлга олинди\nРоссиянинг Санкт Петербург шаҳрида боласини кўчага ташлаб кетгани ишонилаётган ўзбекистонлик аёл ҳибсга олинди.\nТерговдан аён бўлишича, ўзбекистонлик аёл боласини шаҳардаги “Просуши” ресторани хожатхонасида туққан.\nСаккиз соат ўтиб у чақалоғини Санкт Петербургнинг Маршал Блюхер ҳиёбонига ташлаб кетган.\nБола ўтиб кетувчилар томонидан топилган ва полицияга етказилган. Тергов натижасида ташлаб кетилган боланинг онаси ўзбекистонлик Гулшода Ғозиева экани аниқланди.\nШаҳарнинг Красногвардейский тумани суди Ғозиевани ҳибсда ушлаб туриш ҳақида қарор чиқарди.\nПрезидентлик сайлови 29 мартга белгиланди\nҲар сайлов арафасида конституцияга киритилган ўзгартишлар Каримовнинг 23 йилдан бери президентликни ҳеч кимга бермаëтганини легитимлаштиришга асос сифатида тақдим этилмоқда.\nАҚШ дронлари Ўзбекистон исломий ҳаракати истеҳкомларига ҳужум қилди\nАҚШ дронларидан бири.\nАҚШнинг пилотсиз бошқариладиган учқичлари Покистоннинг Афғонистонга туташ Шимолий Вазириситон минтақасидаги Ўзбекистон исломий ҳаракати базаларига ҳужум уюштирди.\nМаҳаллий матбуот хабарларига кўра¸ ҳужум оқибатида жанггарилардан етти нафари ўлдирилган. Ўлганларнинг уч нафари¸ айтилишича¸ хорижий ва уларнинг ўзбеклар экани тахмин этилмоқда.\nЎИҲ ва Панжоб толибларининг ҳужум уюштирилган истеҳкомларда¸ разведка маълумотларига кўра¸ Покистон толиблари дала қўмондонларидан бири Қори Имрон бўлган. Ҳозирча бу қўмондоннинг йўқ қилинган-қилинмаганига оид маълумот йўқ.\nАҚШ дронларининг қабилалар назоратидаги Покистон ҳудудларига ҳужумлари жорий йилнинг июнь ойида қайта бошланди. Исломобод ҳукуматининг Таҳрики Толибон ҳаракати билан тинчлик музокаралари бошлаш уринишларининг самара бермагани бу ҳужумларнинг яна давом эттирилишга сабаб бўлди.\nПокистон ҳукумати кўп ҳолларда тинч аҳоли ўртасидаги қурбонларга сабаб бўлаëтганАмерика учқичларининг ўз ҳудудида амалга ошираëтган бундай ҳужумларини қоралаб келмоқда.\nФутбол: Ўзбекистон Ироқни кичик ҳисобда мағлуб этди\nФутбол бўйичa Ўзбекистон миллий термa жaмоaси 25 декaбрь куни БAAдa ўтгaн ўртоқлик учрaшувидa Ироқ термa жaмоaсини 1:0 ҳисобидa мaғлуб этди.\nУчрaшувдaги ягонa гол ўйиннинг 13-дaқиқaсидa ўзбекистонлик Жамшид Искандеров тaрaфидaн пенaлтидaн киритилди.\nЎзбекистон вa Ироқ термa жaмоaлaри 28 декaбрь куни янa биттa ўртоқлик учрaшувини ўткaзиши режаланган.\nМиржалол Қосимов шигирдлaри 22 декабрь куни Кувайт билан ўртоқлик ўйинида 1:1 ҳисобида дуранг ўйнаган, 21 декабрда эса Иорданияга қарши ўтгaн ўртоқлик учрaшувидa 2:1 ҳисобида ғалаба қозонган эди.\nЭслaтaмиз, Ўзбекистон термa жaмоaси aйни дaмдa Осиё Кубоги-2015 ўйинлaри олдидaн Бирлашган Aраб Aмирликларидa йиғин ўткaзмоқдa.\n2015 йилги Осиё Кубоги Aвстрaлиядa 9 янвaрдaн 31 янвaргaчa бўлиб ўтaди. Ундa Осиёдaн 16та термa жaмоa беллaшaди.\nМол ўғирлаганликда айбланган Ўзбекистон фуқароси Қирғизистонда 14 йилга қамалди\nЖалолобод вилояти Ахси туман суди мол ўғирлаганликда айбланган Ўзбекистон фуқаросини 14 йилга озодликдан маҳрум қилди ва жазони кучайтирилган тартибдаги қамоқда ўтказиш ҳақида ҳукм чиқрди.\nАхси туман ички ишлар бўлими раҳбари Мўминали Добулбековнинг Интерфакс агентлигига билдиришича¸ судланувчи август ойида Қирғизистон фуқаролари қорамолларини Ўзбекистон томонга ҳайдаб кетаëтган пайтда қўлга олинган.\nҚирғиз терговчилари қўлга олинган Ўзбекистон фуқаросига ўғирликдан ташқари чегарани ноқонуний кесиб ўтиш ва наркотик моддаларни сақлаш айбларини ҳам қўйган.\nАйни пайтда Ахси туман тергов изоляторида қорамол ўғирлаганлик айби билан ҳибсга олинган яна икки Ўзбекистон фуқароси сақланмоқда.\nҚирғиз расмийлари иддаосича¸ кейинги йилларда Ўзбекистон фуқароларининг қирғизистонликлар молларини ўғирлаш ҳоллари кучайган ва оқибатда жабрланувчиларга 55 минг АҚШ доллари миқдорида зиëн етган.\nФутбол: Бугун Ўзбекистон-Ироқ ўртоқлик учрашуви бўлиб ўтади\nФутбол бўйичa Ўзбекистон миллий термa жaмоaси бугун, 25 декaбрь куни БAAдa Ироқ термa жaмоaсигa қaрши ўртоқлик учрaшувини ўткaзaди.\nУшбу ўйин ҳар иккала терма жамоа учун ҳам Осиё Кубогига тайёргaрлик доирасида ўтмоқда.\nБунгaчa термa жaмоaлaр жaми беш мaртa ўзaро куч синaшишгaн. Учтa ўйиндa Ўзбекистон ғaлaбa қозонгaн бўлсa, бир ўйин Ироқ фойдaсигa якунлaниб, бир ўйиндa дурaнг қaйд этилгaн.\nЎзбекистон вa Ироқ термa жaмоaлaри 28 декaбрь куни янa биттa ўртоқлик учрaшувни ўткaзишиши режаланган..\nЭслaтaмиз, Ўзбекистон термa жaмоaси aйни дaмдa Осиё Кубоги-2015 ўйинлaри олдидaн БAAдa йиғин ўткaзмоқдa.\nҲукумат янги йилда 3¸5 миллиард долларлик сармоя жалб этмоқчи\nЎзбекистонга асосан Лукойл каби ëнилғи ширкатлари сармоя киритмоқда.\nЎзбекистон ҳукумати 2015 йилда 156 та инвестицион лойиҳага жами 3,534 миллиард АҚШ доллари миқдорида сармоя жалб этишни режаламоқда.\nПрезидент Каримов ана шу режа акс этган 2015 йилга мўлжалланган инвестицион дастурни қабул қилди.\n2015 йилда ҳукумат ўзи гарант бўлган 76 лойиҳа учун хориждан 965 миллион АҚШ доллари миқдорида кредит олмоқчи¸ айни пайтда¸ 80 лойиҳа бўйича 2¸57 миллиард долларлик тўғридан-тўғри сармоя жалб қилмоқчи.\nХориж сармояларининг асосий қисми Ўзбекистон иссиқлик-энергетик сектори¸ ҳамда нефт ва газ лойиҳаларига киритилади ва энг йирик сармоядорлар Хитой ва Россиянинг ëнилғи ширкатларидир.\nАлишер Усмонов йилнинг энг яхши тадбиркори деб топилди\n“Форбс” журнали Алишер Усмоновни 2014 йилнинг энг яхши тадбиркори деб топди. Бу ҳақда Марказий Осиё янгиликлар хизмати хабар тарқатди.\nХабарда айтилишича,Усмоновнинг Apple ва Facebook компаниялари акцияларини сотгани, Alibaba компаниясидаги акцияларини кўпайтиргани муваффақиятли бўлган. Ўтган ойда Алишер Усмоновнинг Alibaba компаниясига инвестициялари 500 фоиздан ортиқ даромад келтиргани хабар қилинган эди.\n“Форбс” журналининг “Йил тадбиркори” лойиҳаси номзодларнинг инвестициялари натижаларига кўра тузилса-да, бошқа жиҳатларга ҳам эътибор қаратилиши мумкин. Масалан, журнал таҳририяти Алишер Усмоновнинг хайрия фаолиятини ҳам инобатга олган.


Амброксол сироп – Meducate.uz – Дорилар ҳақида маълумотлар ўзбек тилида\nПрепаратнинг савдо номи: Амброксол сироп\nФаол модда: Амброксол гидрохлорид – 0,3 г.\nЁрдамчи моддалар: натрий бензоати – 0,5 г, қанд – 65,0 г, пропиленгликоли – 10,32 г, лимон кислотаси – 0,067 г, уч алмашилган сувли натрий цитрати – 0,067 г, 96% этил спирти – 9,0 г, ҳушбўй озуқа эссенцияси – 0,28 г, тозаланган сув 100 гача.\nТаърифи: Бироз ширин таъмли ўзига хос хидли, сиропсимон суюқлик.\nИчга қабул қилинганидан кейин амброксол меъда-ичак йўлларидан амалда тўлиқ сўрилади. Қон плазмасида максимал концентрацияга (Сmax) тахминан 0,3-0,5 соатдан кейин эришилади. Биокираолишлиги 70-80% ни ташкил қилади. Препаратнинг кумуляцияси аниқланмаган.\nНафас йўлларининг ёпишқоқ балғамнинг чиқиши билан бирга кечувчи ўткир ва сурункали (ўткир ва сурункали бронхит, обструктив бронхит, пневмония, балғамнинг ажралиб чиқиши бузилган бронхиал астма, бронхоэктатик касаллик, шунингдек бурун-томоқ бўшлиғининг яллиғланишида шиллиқнинг суюлишини яхшилаш учун) касалликларни муколитик даволаш.\nДаволашнинг давомийлиги касалликнинг оғирлигига боғлиқ ва уни даволовчи шифокор белгилайди. Шифокорнинг тавсиясисиз препаратни 4-5 кундан ортиқ қабул қилиш мумкин эмас.\nПрепарат одатда яхши ўзлаштирилади. Баъзан аллергик реакциялар: тери тошмаси, эшакеми, ангионевротик шиш, алоҳида ҳолларда аллергик контакт дерматит, жуда кам анафилактик тури (анафилактик шок) ўткир оғир реакциялари, сўлак ажралишини кучайиши, оғизни қуриши, сийишни қийинлашиши, узоқ вақт катта дозаларда қабул қилинганида қорин оғриғи, жиғилдон қайнаши, гастралгия, кўнгил айниши, қусиш, қабзият бўлиши мумкин.\nАмброксолга ва препаратнинг бошқа компонентларига юқори сезувчанлик, ҳомиладорлик (I уч ойлиги) ва лактация даври, меъда ва 12-бармоқ ичак яра касаллиги, йўталга қарши препаратлар билан бир вақтда қабул қилиш.\nПрепарат ва антибактериал воситаларни (амоксициллин, цефуроксим, доксициклин, эритромицин) бир вақтда қабул қилиш антибиотикларнинг ўпка тўқимасига киришига ёрдам беради. Туғиш фаолиятини сусайтирувчи препаратлар билан мутаносиб.\nСиропни фақат даволовчи шифокор билан маслаҳатлашгандан кейин ва бронхларнинг моторикаси бузилган ҳолда ва шиллиқ миқдори ошган ҳолларда (масалан, хавфли киприк синдромида) шифокор назорати остида қабул қилиш мумкин. Буйраклар ёки жигар фаолиятининг оғир бузилишида кичикроқ концентрацияларни ишлатиш ёки Амброксол қабуллари орасидаги интервални ошириш керак. Қандли диабетли беморларга сироп буюрилганда 1 ўлчов қошиғи (5 мл) 1,75 г сорбитолни сақлашни, бу эса 0,15 НБ мувофиқ келишини ҳисобга олиш керак.


Тарвуз нархини кўрганларнинг "тарвузи қўлтиғидан тушмоқда"... - Zamin.uz\n15:23 / 04.08.2018\nЁзнинг иссиқ кунларида кўнглингиз тарвуз тусайверади. Қанча есангиз ҳам организмингиз тортаверади. Сабаби у чанқоқбосди неъматлар сирасига киради. Таркибининг 90 фоизидан ортиғи сув бўлса, 5,8 — 11 фоизи қанддан иборат. Шу боис камқонлик, жигар, буйрак, юрак-қон томир касалликларининг табиий давоси ҳисобланади. Лекин фалон пулга сотиб олинган тарвузнинг ранги “олаўпка”, пўсти қалин, яна бемаза бўлса-чи? Хунобингиз ошиши тайин. Аввалги лоладек қип-қизил, тилни ёрар даражада сершира тарвузларимиз қаерга кетди?\nМанба: "Халқ сўзи" “Замин” янгиликларини “Одноклассники”да кузатиб боринг\n4-02-2019, 17:53, Жамият\n5-12-2018, 11:30, Жамият\n29-05-2018, 22:22, Жамият


Ҳайдовчи ҳушёрликни йўқотганда барча йўллар шифохонага элтадими? » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » ИИБ хабарлари » Ҳайдовчи ҳушёрликни йўқотганда барча йўллар шифохонага элтадими?\nҲайдовчи ҳушёрликни йўқотганда барча йўллар шифохонага элтадими?\nЗомин тумани, Даштобод шаҳри, Янгиҳаёт МФЙда яшовчи Раҳматилла Ибрагимов Жиззах шаҳри, Сўлоқли маҳалласи, Тошкент кўчасида ўз “Нексия”си билан йўл-улов ҳодисасини содир этди. У автомашинасида вилоят марказидаги “Марказий” деҳқон бозори томон ҳаракатланаётиб, бурилишда тўхтаб турган “Sнаcmаn” русумли юк ташиш транспортига урилган.\nОқибатда “Нексия” салонида бўлган йўловчи бош мия ёпиқ жароҳати ташхиси билан республика шошилинч тиббий ёрдам илмий маркази Жиззах филиалининг нейрожарроҳлик бўлимига ётқизилган.\nХудди шундай Ғаллаорол тумани, Аламли МФЙ, Ф. Йўлдош кўчасида яшовчи Бобур Қораев “Тошкент — Термиз” М-39 йўлининг 1017 километрида “Ваз-21011” русумли машинада тумандаги 70-сонли умумтаълим мактабининг 8- синф ўқувчисини уриб юборган. Ўқувчи чаноқ сон суяги синиши ташхиси билан тиббиёт бирлашмасининг травматология бўлимига ётқизилди. Ҳар икки ҳолат бўйича суриштирув ишлари олиб борилмоқда.\n(Материалда исм-шарифлар ўзгартирилган).


Туркиялик экспортёрлар Жануби-Шарқий Осиёга қуруқ мева етказиб беришни кўпайтиришмоқчи • EastFruit\nБош саҳифа › Янгиликлар › Туркиялик экспортёрлар Жануби-Шарқий Осиёга қуруқ мева етказиб беришни кўпайтиришмоқчи\nТуркиялик экспортёрлар Жануби-Шарқий Осиёга қуруқ мева етказиб беришни кўпайтиришмоқчи\nМуаллиф: EastFruit 6 Июн 21 6 Июн 21 019\nТуркиядан майиз, қуритилган ўрик ва анжир экспорти мавсум бошидан буён 798 миллион долларга етди. Бу хусусда Эгей денгизининг Қуруқ мевалар экспортёрлари уюшмаси раҳбари Бирол Джелеп «Aнадолу» агентлигига хабар берди.\nУнинг сўзларига кўра, Туркия қуруқ меваларнинг жаҳондаги асосий экспортёрларидан бири бўлиб қолмоқда. Зеро, ушбу турк маҳсулотларига бўлган талаб кун сайин ортиб боряпти.\nБиролнинг айтишича, экспорт мавсуми бошидан бери, яъни 2020 йилнинг 1 сентябридан бошлаб, Туркия 332 миллион долларлик майиз экспорт қилди.\n«Қуритилган ўрикни экспорт қилиш мавсуми 1 августда бошланди, бугунги кунгача унинг экспорти 258 миллион долларни ташкил қилди. Қуритилган анжир экспорти мавсуми эса 30 сентябрда бошланди. Мавсум бошидан буён экспорт қиймати 208 миллион долларга етди», деди у.\nУмуман, ҳисобот даврида Туркия жаҳоннинг 162 мамлакатига майиз, қуритилган ўрик ва анжир етказиб берди, маҳсулотларнинг умумий ҳажми 798 миллион долларлик қийматни ташкил этди.\nШунингдек ўқинг: Россия Туркиядан помидор импорти квотасини 20 фоизга оширди\nАнъанавий бозорлар – Европа мамлакатлари ва AҚШга экспорт ўсишда давом этмоқда. Ва энг катта ўсиш қуритилган ўрик экспортида кузатиляпти.\nУюшма раҳбари асосий мақсад Жануби-Шарқий Осиё мамлакатларига экспорт ҳажмини ошириш эканлигини таъкидлади. Мавсум бошидан буён ушбу мамлакатларга экспорт ҳажмининг ўсиш даражаси икки рақамли сон билан ифодаланишига эришилганини айтди у.\n“Туркия жаҳондаги энг йирик органик озиқ-овқат етказиб берувчилардан бири ҳисобланади. Бизнинг мамлакат бутун жаҳонга ишончли маҳсулот етказиб берувчи сифатида танилган. Ушбу имижни сақлаб қолиш учун бор кучимизни ишга соламиз. Бозордаги ижобий динамика биз сезиларли ютуқларга эришганимизни кўрсатиб турибди», деди ташкилот раҳбари.\nанжирЖануби-Шарқий Осиёқуритилган меваларқуритилган ўрикмайизТуркияэкспорт


Айни пайтда маҳалладаги болалар учун спорт майдончалари етишмайди. Кўп болалар йўл бўйида, ўртасида ёки кўп қаватли уйларнинг орасида тўп тепишади.\nБу ҳақда спорт бўйича ишлаб чиқилган янги тизим тақдимотида айтилган.\nСўнгги беш йилда спортни ривожлантиришга қарийб 4 триллион сўм йўналтирилиб, 118 та янги йирик спорт объектлари фойдаланишга топширилган ва 110 та объект реконструкция қилинган.\nУйчи туманидаги бетон қоришмаси ишлаб чиқарувчи корхона 10 миллиард сўмлик маҳсулотини биржа орқали сотган.\n«Бу саволга бирорта ҳокимда ижобий жавоб йўқ» — президент\nМутасаддиларга маҳаллий маҳсулотларни биржага олиб чиқишни туман даражасига тушириш бўйича тизим яратиш вазифаси топширилган.\nШавкат Мирзиёев бугунги йиғилишда очиқ ва давлат иштирокисиз бўлаётган савдолар ҳақида гапириб, уларнинг фойдали томонларига тўхталган.\nШавкат Мирзиёев бугун қандай мажлис ўтказиши маълум бўлди\nБугун, 16 май куни Илҳом Алиев Ўзбекистон парламенти делегациясини қабул қилган.\nАфғонистонда тинчлик ва хавфсизликни таъминлашга, унинг иқтисодий тикланишига кўмаклашиш масалалари бўйича фикр алмашилган.\nЎзбекистон Республикаси Президенти Шавкат Мирзиёев 15 май куни Бирлашган Араб Амирликларига жўнаб кетди.\nПрезидент Фарғона шаҳридаги «Янги Ўзбекистон» массиви қурилиши билан танишди\n300 гектарли ушбу массивда 298 та кўп қаватли уй қурилиши режалаштирилган. Шундан 80 таси бу йил тадбиркорлар томонидан барпо этилади.\nШавкат Мирзиёев БАА президенти вафот этгани муносабати билан ҳамдардлик йўллади\nБАА президенти Халифа бин Зоид Ол Наҳаён вафот этгани хақда хабар бергандик.\n«Халқнинг харид қобилияти қанча яхши бўлса, иқтисодиёт шунча кучаяди» — Президент\nПрезидент Шавкат Мирзиёев Фарғона вилояти фаоллар йиғилишида уй-жой таъминоти ва ипотека кредити масаласига тўхталиб ўтди.


Ўзбекистон ЕОИИнинг умумий энергетика бозорига қўшилиши мумкин\nЎзбекистон расмийлари мамлакатнинг Евросиё иқтисодий иттифоқи (ЕОИИ) умумий энергетика бозорига қўшилиши истиқболини кўриб чиқмоқда. Бу ҳақда Энергетика вазирлиги матбуот хизмати маълумот тарқатди.\nҚайд этилишича, куни кеча Евроосиё иқтисодий комиссиясининг Энергетика департаменти Ўзбекистон Энергетика вазирлиги вакиллари учун Евроосиё иқтисодий иттифоқи умумий энергетика бозорининг ишлаш истиқболлари бўйича тақдимот ўтказган.\nВазирлик хабарномасида тақдимот давомида томонлар Ўзбекистоннинг ЕОИИ умумий энергетика бозорига қўшилиши эҳтимолий оқибатлари тўғрисида фикр алмашгани ҳамда интеграцион жараёнларни чуқурлаштириш ва юқорида қайд этилган бозорга қўшилишнинг салбий оқибатларини камайтириш бўйича ишларни давом эттиришга келишиб олингани билдирилган.\nЎзбекистон 2020 йил 11 декабрида Москва етакчилигидаги Евросиё иқтисодий иттифоқига кузатувчи давлат ўлароқ қўшилган эди. Мазкур ташкилотга ҳозирда Россиядан ташқари Арманистон, Беларусь, Қозоғистон ва Қирғизистон тўлиқ аъзо бўлиб ҳисобланади.\nЎзбекистон энергетика тизими Марказий Осиё ягона энергетика тармоғининг бир қисми бўлиб ҳисобланади, совет даврида барпо этилган мазкур тизимга ЕОИИ аъзолари бўлмиш Қирғизистон ва Қозоғистон тизимлари ҳам киради.\nЖорий йилнинг 25 январь куни мазкур тизимда юзага келган носозлик туфайли Ўзбекистоннинг аксар ҳудудлари, Қирғизистоннинг катта қисми ва Қозоғистон жанубида энергетик коллапс юзага келган эди.


Тожикистон: Ӽӯлу қуруқ баравар ёнишидан хавотирлик - BBC News O'zbek\nТожикистон: Ӽӯлу қуруқ баравар ёнишидан хавотирлик\nМустақил журналист Минтақа\n26 нафар ижодкор Тожикистон Ёзувчилар Иттифоқи аъзолигидан чиқарилган.\nМазкур ижодий Иттифоқдан билдиришларича, бу кишилар вақтида аъзоликка тасодифий тарзда қабул қилинганлар.\nИттифоқ раиси ӯринбосари Ато Мирхожанинг айтишича, ижодий уюшма сафларини тозалаш яна давом эттирилади.\nАйни бир пайтда Тожикистон Ёзувчилар Иттифоқига янги аъзоларни қабул қилиш бир ярим муддатга бутунлай тӯхтатилган.\nИттифоқ нашри бӯлган "Адабиёт ва санъат" газетасида "Миқдордан-сифатга" сарлавӽаси остида берилган бир қатор таниқли ижодкорларнинг чиқишларида ижодкорлар сафини тозалаш зарурлиги ӽақида гап борган.\nФақат Тожикистонда эмас, ундан ташқарида ӽам машӽур шоира Гулрухсорнинг фикрича, давр, замон янги қарашларни, янги асарларни ва бунёдкор ижодкорларни талаб этади.\nЭскирган ва чирик нарсалар билан қандай қилиб янги бино қуриш мумкин, дея савол қӯяди Гулрухсор.\nШоира Ёзувчилар Иттифоқига нолойиқ аъзолар кирганлигига ӯзларининг арзимаган манфаатларини ӯйлаб, мӯътабар ижодий уюшмани обрӯсиз "колхоз"га айлантирганларни айблайди.\nЁзувчи Саттор Турсуннинг фикрича, ижодий Иттифоққа аъзо бӯлган одамлар аввало масъулият ӽис этишлари зарур.\nАдабиётга юзаки муносабатда бӯлиш, жаӽон адабиётидан бехабарлик, ӯқимаслик, ӽатто, айрим мавридларда саводсизликни кӯриш мумкин, ӽатто, тӯғри жумла туза олмайдиган ёзувчилар бор, инсоф ӽам керак-да, дея куйинади Саттор Турсун.\nЯна бир ёзувчи Ӯрун Кӯӽзоднинг фикрича, ижодий сафларни тозалаш ишларини аслида бундан йигирма йил олдин қилиш зарур эди.\n"Нега адабиёт эшикларини очиб қӯйдинглар, дея эътироз билдирганимизда, бунинг нима ёмонлиги бор, Иттифоқ аъзолари кӯпайса, улар одамларнинг китобхон бӯлишига хизмат қилишади, дейишганди", дейди Ӯрун Кӯӽзод.\nЛекин, унинг фикрича, текширишни ӽалол ӯтказиш, қабул комиссияси ва Иттифоқ бӯлимлари мудирлари ӽалол иш тутишлари зарур.\nЁзувчи ва драматург Мансур Суруш эса, шундай мулоӽаза юритган:\n- Олдинлари Ёзувчилар Иттифоқи аъзолари оз эди ва халқ уларнинг кӯпчилигини яхши танирди, асарларини ӯкишарди, қадрлашарди. Ӽозир эса, аъзолар кӯп, лекин ӯқувчилар нари турсин, бу аъзоларнинг кӯпчилигини, ӽатто, айрим адибларнинг ӯзлари танишмайди. Уларнинг айримлари, ӽатто, классиклар орзу қилган ялтироқ муқовали жилд-жилд китоблар чоп қилишган. Лекин бу асарларнинг савияси паст. Ёзувчилар Иттифоқининг ташаббуси адибларнинг манфаатини кӯзлаганига шубӽа қилмайман. Чунки бу амалдан кейин ижод масъулияти ошади, деб ӯйлайман, - дейди бу ижодкор.\nКузатувчиларнинг фикрича, ӽозир Тожикистонда китоб нашр этиш эркин.\nНашриётлар китоб чиқариш борасида беллашиб ётишибди.\nҚалами борлар майли, лекин истеъдодсизлар у ёқда турсин, аслида бадииятдан бутунлай узоқда бӯлган кишилар ӽам китоб чиқаришга интилишмоқда.\nБунинг учун нашриётга тӯланадиган маблағ бӯлса, бӯлди.\nАйни бир пайтда айрим таӽлилчилар асарга кӯтарилган мавзуга қараб баӽо бериш сосиалистик реализм давридан қолган мезонлардан биридир, дейишади.\nУларнинг айтишларича, собиқ Шӯролар Иттифоқи даврида адабиётнинг бош вазифаси инсоншунослик эканлиги бир четга сурилиб, зарбдор қурилишлар, масалан, улкан ГЭСларни бунёд этиш, каналлар қазиш, пахтадан мӯл ӽосил олиш учун кечаю кундуз тиним билмай ишлаш каби мавзулар рағбатлантирилган.\nФилолог олима, шоира Мунаввара Ойматованинг фикрича, ижодий уюшма сафларини тозалаш зарур, лекин бунда холислик бӯлиши, таӽлилчиларнинг адабий билимлари кучли, ӽар томонлама, қарашлари тоза бӯлиши зарур.\nЖорий йил Тожикистонда ӯтказилган Наврӯз ӽавзаси адиблари халқаро йиғинида мамлакат президенти Эмомали Раӽмон адабиётда савияни яхшилаш зарурлиги ӽақида гапирганди.\nЯқинда Тожикистон Ёзувчилар иттифоқидан чиқарилган ижодкорларнинг бирининг ижтимоий тармоқларда ёзишича, юқоридан салла ол, дейилса, калла олишяпти. Мен ижод қилишда давом этавераман, чунки асарларимни ӯқийдиган шеърият мухлислари бор, деган у.\nУ каби аъзоликка нолойиқ кӯрилган бошқа бир ижодкор эса, "Тожикистон Ёзувчилар аъзолигидан чиқарилсин", деган жумланинг ӯзидан ранжиган. Шуни юмшатиброқ аъзолиги бекор қилинди, деб ёзишса бӯларди-ку, дейди у.\nТаӽлилчилар фикрича, ӽозирда Тожикистон Ёзувчилар Иттифоқи аъзолигидан чиқарилган ижодкорлар орасида асарлари кӯпчилик томонидан ӯқилаётган, уқувли адиб ва шоирлар ӽам йӯқ эмас.\nТаӽлилчилар Тожикистон Ёзувчилар Иттифоқидаги тозалашлар даврида "тӯқайга ӯт кетса. ӽӯлу қуруқ баравар ёнади", қабилида иш кӯрилишидан хавотирлик изӽор қилишмоқда.


Молия вазирлиги, Иқтисодиёт вазирлиги, Давлат солиқ қўмитасининг қарори (2017 йил 30 август) билан Тошкент шаҳридаги кичик саноат зоналарида иштирок этувчи ташкилотлар томонидан имтиёзларни қўллаш тартиби тўғрисидаги низом тасдиқланди. Бу ҳақда Norma.uz хабар бермоқда.\nЭслатиб ўтамиз, Президентнинг 18.05.2017 йилдаги ПҚ–2973-сон «Тошкент шаҳрида кичик саноат зоналарини ташкил этиш тўғрисида»ги қарорига мувофиқ КСЗда жойлаштирилган бизнес субъектлари қуйидагилардан озод этилади:\n• юридик шахслардан олинадиган мол-мулк солиғи ва фойда солиғи;\nНизом 4.09.2017 йилда кучга кирди ва юқоридаги солиқ имтиёзлари қуйидаги шартларга амал қилингандагина тақдим этилишини кўзда тутади:\n• КСЗ иштирокчилари томонидан ЭКИҲнинг 3000 бараваридан кам бўлмаган ҳажмда инвестиция киритилганида. Бир йил давомида киритилган инвестициялар ҳажми энг кам иш ҳақининг 3000 бараваридан кам бўлса, солиқ имтиёзлари бекор қилинади ва тўлаш мажбурияти тикланади. Бунда кейинги йилларда КСЗ иштирокчиси солиқ имтиёзларини қўллаш ҳуқуқини йўқотади;\n• йил якунларига кўра КСЗ иштирокчисининг соф тушуми ЭКИҲнинг 2000 бараваридан кам бўлмаслиги керак. Агар биринчи йилда соф тушум ушбу суммадан кам бўлса, иккинчи йилда эса соф тушум ҳажми ўрнатилган миқдорга мувофиқ бўлса, КСЗ иштирокчиси фақат иккинчи йилда солиқ имтиёзларини қўллаш ҳуқуқини сақлаб қолади.\nАгар ишлаб чиқарилган маҳсулотнинг экспорт улуши реализациянинг умумий ҳажмида камида 30%ни ташкил қилса, солиқ имтиёзларининг амал қилиш муддати яна 2 йилга узайтирилиши мумкин.\nТошкент имтиёз саноат зонаси


Суриштирув 286 06.07.2019 14:13:41\nБирор буюмни сотиб олаётган вақтимизда сифатини, кафолатини суриштирамиз. Бу табиий. Ахир, ҳеч ким эртага чув тушишни истамайди. Шу боис ишончли, кафолатли, маҳсулотида нуқсон чиқса, алмаштириб бера оладиган синамол жойни қидиради. Бироқ...\nОл(аёт)ганингиз унча-мунча жиҳоз ё маиший техника эмас, нархи осмон бошпана — уй-жой бўлса-чи? Устига-устак, у ипотека кредити эвазига харид қилинган эса-чи? Хонадон эгаси қарздан тезроқ қутулиш мақсадида емай-ичмай, фарзандлари ризқини қийиб, ойлик кредит тўловларни аранг тўлаб борса-ю, сотиб олган уйи уч-тўрт у ёқда турсин, ҳатто, бир йил ўтмасдан яроқсиз ҳолга келиб қолса, дардини кимга айтади?\nБошига ана шундай савдо тушган юртдошларимиздан бири — Тошкент вилоятининг Қуйи Чирчиқ тумани, “Дўстлик” маҳалла фуқаролар йиғини 9-хонадонда яшовчи фуқаро Эргаш Хўжаев ҳам шу каби саволларга жавоб тополмай ҳалак...\nЭ. Хўжаев бундан олти йилча муқаддам қишлоқда, олти сотихли, намунавий лойиҳа асосида қурилган уйлардан бирини 15 йиллик ипотека кредити эвазига сотиб олган. Шартномага биноан қурилиш ишлари 2013 йилда тугатилиши ва хонадон эгаси ўз уйига кўчиб кириши керак эди. Аммо...\n“Ҳафсаламни пир қилди”\n— Икки томонлама шартномада кўрсатилганидек, уй-жойимиз 2013 йилнинг охиригача қурилиб, фойдаланишга топширилишини кутиб, кун санадик, — дейди Э. Хўжаев. — Ҳар ҳолда бу кунларга етгунча озмунча машаққат чекмадикми? Ижарама-ижара юришлар, сарсон-саргардончиликлар ниҳоясига етаётганидан, ўз уй-жойимга эга бўлаётганимдан бошим осмонга етган эди. Ўзимча уй-жойим вақти-соатида рисоладагидек топширилади, деб хотиржам юраверибман. Лекин хурсандчилигим узоққа чўзилмади. “Қишлоқ қурилиш инвест” вилоят филиали икки томонлама шартномани қўпол равишда бузиб, уйни айтилган муддатда топширмади. Ҳеч биримизга ҳеч қандай хат-ҳужжат бермади.\nШу тариқа орадан икки йил вақт ўтди. Шу орада инвестнинг вилоят филиали бош муҳандиси мен ва қўшниларимдан гарчи қурилиш тўлиқ якунланмаган бўлса-да, ўз хонадонларимизга кўчиб киришимизни сўради. Қолган камчиликларни узоғи билан уч кунда ҳал этиб беришга ваъда берди. Шу ваъдаларга ишониб, қурилиши якунланмаган уйларга кўчиб кирдик. Лекин мана, орадан салкам беш йил вақт ўтипти ҳамки мутасаддилар ўз ваъдасининг устидан чиқмаяпти. Чала қурилган уйнинг барча кам-кўстини ўзимиз ўз маблағимиз эвазига тўлдириб келяпмиз.\nУйнинг ҳозирги аҳволи умуман талабга жавоб бермайди. Яшаш учун жуда хавфли. Бошқа борадиган жойимиз йўқ. Жон ҳовучлаб, шу ерда яшашга мажбурмиз. Афсус, инвест билан шартнома тузиб, уларга ишонганим панд берди. Агар бошида шундай бўлишини билганимда эди, ҳозир шунча пулга, вақтга куйиб ўтирмас эдим. Очиғи, “Қишлоқ қурилиш инвест” ҳафсаламни пир қилди. 2015 йилда чалакам-чатти топширилган уйга ҳалигача сарфлаган маблағимга ўзим бошқа жойдан бундан яхшироқ уй солиб олсам бўларди.\nМурожаатчининг таҳририятимизга арзи сабаб, унинг уйига бордик. Вазиятни кўздан кечирдик. Хонадон эгасининг жон ҳовучлаб яшаётганича бор экан. Деворлар ёрилган, поллар тешилган. Ён девор ҳимоя шиферлари ўрнатилмаган. Хуллас, қирққа яқин камчилик бор. Камига жорий йилнинг июнь ойида кузатилган кучли шамол уйнинг том қисмини таг-туги билан қўпориб юборган. Бундан ҳам аянчлиси катта хонанинг шифтидаги бетон плиталар синиб кетган.\nФуқаронинг айтишича, мутасаддилардан ҳа деганда наф бўлавермагач, 2017-2018-йилларда Ўзбекистон Республикаси Президентининг виртуал қабулхонасига мурожаат йўллаган. Афсуски, бу мурожаатлари ҳам “ўрнатилган тартибда” кўриб чиқилган. Қаергаки мурожаат қилмасин бари бефойда кетган.\nУй учиб кетибди-ю, мутасаддилар жим\n— Жорий йилнинг июнь ойида рўй берган кучли шамол туфайли муаммойимиз икки ҳисса ортди, — дея сўзида давом этади Эргаш Хўжаев. — Уйимиз аввал бошидан сифатсиз қурилган эмасми унга дош бера олмади. Том қўпорилиб тушди. Меҳмонхонадаги шифтнинг бетон плиталари синиб кетди. Хуллас, уй бутунлай яроқсиз аҳволга келиб қолди. Шундан сўнг Фавқулодда вазиятлар вазирлигига хабар бердик. Улар хонадонимизни кўздан кечириб, бу ерда ортиқ қолиб бўлмаслигини, вақтинчалик бошқа жойда яшаб туришимизни айтишди. Маҳалла фаоллари билан бирга уйимиз авария ҳолатига келиб қолгани ҳақида акт туздик ва инвестга топширдик. Хуллас, қоғозда бажарилиши керак бўлган ишларни барчасини қилдик. Аммо, амалий ишга келганда ҳали-ҳануз бизга ҳеч қандай кўмак берилмаяпти. Орадан бир ой ўтди. Ҳеч бир натижа бўлмади. Ёмғирли кунларда томдан чакки ўтиб ётибди. Ёриқлар кенгаяпти. Мутасаддилардан эса дарак йўқ.\nГувоҳи бўлганингиздек, мазкур мурожаат юзасидан иш фақат қоғозда “ўрганилган”. Орадан қарийб бир ойдан ортиқ вақт ўтяпти ҳамки, уйи авария ҳолатига келиб қолган хонадондан на туман ҳокимлиги мутасаддилари, на ўша қурилиш ташкилотидан бирортаси хабар олган. Ҳар ким ўз бошига ёққан қорни ўзи кураганидек, Э.Хўжаев қаерга бошини уришни билмай, сарсон-саргардон.\nШу ўринда бир ҳақли эътироз туғилади.\nХонадон эгасининг бошига тушган ташвишдан маҳалла, ҳокимлик, “Қишлоқ қурилиш инвест” вилоят филиалининг хабари бор. Қизиқ, наҳотки ҳозирги ҳамма ҳаракатлар энг аввало, инсон манфаати учун амалга оширилаётган айни бир пайтда, тегишли мутасаддилар бу вазиятга мутлақо лоқайд қарамоқда? Ёки бу ерда биз билмайдиган бошқа бирор сир борми? Ахир, мазкур уйда бугун уч нафар вояга етмаган бола улғаймоқда. Ёрилиб ётган деворлар, синиб кетган бетон плиталар бир кун шуларнинг устига қулаб тушмаслигига ким кафолат беради? Умуман, фуқаро, яъни тўловларни ўз вақтида тўлаб келаётган истеъмолчининг наинки манфаатини таъминлаш, балки ҳаётига дахл қилиши мумкин бўлган муқаррар хавфга эътибор шуми? Масалага ўз вақтида ечим топиш учун бирор фожиа юз бериши шартми?\nХўш, маҳалла, ҳокимлик, ҳудудга бириктирилган сектор раҳбари туман прокурори, айниқса, “Қишлоқ қурилиш инвест” компанияси нега бу масалани ҳали-ҳануз пайсалга солиб келмоқда? Ахир, такрор бўлса ҳам айтиш керак, хонадон эгаси зиммасига юклатилган талабларни сўзсиз бажариб келмоқда-ку! “Қишлоқ қурилиш инвест”-чи? У ўз мажбуриятини бажармаслигига қандай асоси бор?\nМазкур хонадонга ташриф буюриш баҳонасида ён-атрофдаги уйларни ҳам кўздан кечирдик. Хонадон эгалари билан суҳбатлашдик. Уларнинг аксарияти “Қишлоқ қурилиш инвест” компанияси буюртмаси билан қурилган уйлардан ҳафсаласи пир бўлаётганини яширмади. Бировиникида иссиқлик тизимида муаммо бўлса, бошқасида электр тармоғида нуқсонлар бор. Ҳатто, кўпчилик хонадонини бутунлай, қайтадан капитал таъмирдан чиқаришга ҳам улгурибди.\n— Уйга кўчиб келган кунимдан бошлаб, кам-кўстини ямаб келяпман, — дейди Эргаш Хўжаев. — Ташкилотма-ташкилот, эшикма-эшик сарғайиб юриш жонимга текканидан, уйни ўзим бутунлай қайтадан таъмирлатмоқчи ҳам бўлдим. Лекин, начора, бунга анчагина маблағ кетар экан. Устига-устак, кредит тўлови ҳам бор. Ойликка кун кўраман. Топганим рўзғор, бола-чақадан ортмайди. Шундай экан, биз шартномада кўрсатилганидек, тўловларни ўз вақтида тўлаб бораяпмизми, марҳамат, “Қишлоқ қурилиш инвест” уйимни таъмирлаб ёки сарфланадиган харажатларни қоплаб берсин. Ҳар ҳолда қонун устувор, демократик жамиятда яшаяпмиз.\nДарҳақиқат, бу борада хонадон эгаси ҳақ. Бунга қонуний асоси бор. “Қишлоқ қурилиш инвест” вилоят филиали билан хонадон ўртасида тузилган икки томонлама шартномада бу кўрсатиб ўтилган. Қолаверса, бу “Истеъмолчиларнинг ҳуқуқларини ҳимоя қилиш тўғрисида”ги қонунда ҳам мустаҳкамланган.\nОхирги пайтларда “Қишлоқ қурилиш инвест” ИК МЧЖ қураётган уйлар ҳақида гап кетса, кўпчилик улардан кўнгли тўлмаётганини айтади. Назаримизда, бунинг сабаби оддий: мендан кетгунча — эгасига етгунча қабилида иш тутилаётгандай, гўё. Буни компаниянинг мутасаддилари ҳам жуда яхши билишади. Оммавий ахборот воситалари учун ўтказиладиган матбуот анжуманларида ҳам журналистларнинг намунавий уйлар сифатига оид танқидий саволларига жавоб бериш асносида хато ва камчиликларни тан олишади. Эндиликда сифат борасида бутунлай янги, тизимли ишлар амалга оширилаётгани хусусида бот-бот мақтанилиб, ваъдалар берилади. Бироқ, афсуски, аҳвол ўзгармайди: эски ҳаммом, эски тос. Бунинг жабрини эса рўзғори қозонини қуруқ сувга ташлаб қўйиб, кредитга олган уйининг девори йиқилиб тушиш арафасида турган Эргаш Хўжаев сингари юртдошларимиз тортаверади...\nБугун Президент Шавкат Мирзиёев бизга баландпарвоз гаплар, мақтовлар, қуруқ рақамлар эмас, сифат керак эканини бот-бот таъкидламоқда. Ҳар бир вазирлик, идора ва ташкилотлар олдига қуруқ рақамлар ортидан қувмасдан, фаолиятида амалий ишга ва сифатга эътиборни кучайтириш талабини қўймоқда. Шундай экан, “Қишлоқ қурилиш инвест” ИК МЧЖ сифатсиз бажарилган иш учун қанча одамлар норозилигини келтириб чиқараётганини қачон англаб етади? Улар билан ҳамкорлик қилаётган пудратчи-қурувчи ташкилотлар-чи?\nУшбу мақолада келтирилган ҳолат юзасидан “Қишлоқ қурилиш инвест” ИК МЧЖдан жавоб кутиб қоламиз.


Покистон Бош вазири: Самарқанд ўйлаганимдан ҳам тарихий ва гўзал шаҳар экан - Zamin.uz\n21:38 / 16.07.2021\nПокистон Бош вазири: Самарқанд ўйлаганимдан ҳам тарихий ва гўзал шаҳар экан\nДавлатимиз раҳбарининг таклифига кўра, юртимизга расмий ташриф билан келган Покистон Ислом Республикаси Бош вазири Имрон Хон 16 июль куни Самарқандда бўлди. Самарқанд халқаро аэропортида юқори мартабали меҳмонни Ўзбекистон Республикаси Бош вазири А.Арипов кутиб олди.\nПокистон Бош вазири Самарқанд билан танишувни Имом Бухорий мажмуасини зиёрат қилишдан бошлади.\nҚуръон тиловат қилиниб, буюк аллома ёд этилди.\nИслом оламида муҳаддислар султони, деб эъзозланадиган Имом Бухорий меросини ўрганиш ва кенг тарғиб этиш, бу зот номи билан боғлиқ масканни обод этиш борасида олиб борилаётган ишларга Покистон Бош вазири юксак баҳо берди.\nИмрон Хон Ўзбекистон Бош вазири ҳамроҳлигида Амир Темур мқабараси, Регистон мажмуаси, Мирзо Улуғбек музейи ва расадхонасини бориб кўрди.\nЮқори мартабали меҳмонга мазкур обидаларнинг бунёд этилиш тарихи, буюк жаҳонгир Амир Темур ва темурийларнинг давлатчилик анъаналари, илм-фан ва маданият ҳомийси сифатида амалга оширган ишлари ҳақида маълумот берилди.\nРегистон майдонидаги Тиллакори мадрасасида намойиш этилган миллий ҳунармандчилик маҳсулотлари, бу ишни давом эттириб келаётган уста ва ҳунармандларнинг иши Имрон Хонда катта таассурот қолдирди.\n«Самарқанд ҳақида, Амир Темур ва темурийлар давлати, уларнинг бунёдкорлик ишлари ҳақида китобларда ўқиганим учун бироз тасаввурга эга эдим, – деди Покистон Бош вазири Имрон Хон. – Бугун келиб кўрдимки, Самарқанд мен ўйлаганимдан ҳам тарихий, гўзал ва муқаддас шаҳар экан. Унинг ҳар бир гўшасида тарихнинг, буюк аждодларингиз ақлу заковати, маданиятининг изи бор. Ўзбекистонга ташрифим ана шундай унутилмас таассуротларга бой бўлаётганидан хурсандман. Биз Покистон ва Ўзбекистон ўртасидаги ҳамкорлик алоқаларини мустаҳкамлашга интиляпмиз ва бу бошланиши. Келгусида бу алоқаларимиз кенг кўламда, изчил давом этишига ишонаман».\nЯнгиликлар » Жамият » Покистон Бош вазири: Самарқанд ўйлаганимдан ҳам тарихий ва гўзал шаҳар экан\nBugun, 15:18, Sport


Самарқанд йўлларида жамоат транспорти учун алоҳида линия ташкил қилинади - Anhor\nAnhor Все посты Самарқанд йўлларида жамоат транспорти учун алоҳида линия ташкил қилинади\nСамарқанд йўлларида жамоат транспорти учун алоҳида линия ташкил қилинади\nПрезидент Шавкат Мирзиёев 29 апрель куни Самарқанд шаҳрида транспорт тизимини ривожлантириш бўйича режалар тақдимоти билан танишди. Жамоат транспорти тармоғи магистрал, етказиб берувчи ва ички йўналишларга ажратиш кўзда тутилган. Ҳозиргига қўшимча 40 та янги йўналиш, хусусан, аэропорт, вокзал ва тарихий марказларни боғлайдиган 5 та экспресс йўналиш ташкил этилади.\nАвтобуслар катта сиғимлисига алмаштирилиб, марказий кўчаларда уларнинг ҳаракати учун алоҳида йўлак ажратилади. 2022 йилда 80 та, 2023 йилда 100 та электробус олиб келинади. Бекатлар сони кўпайтирилади. Самарқанд шаҳар ҳокимлиги таркибида Транспорт бўлими ташкил этилади. 1 июлдан бошлаб, Самарқанд вилояти бюджетидан шаҳар транспортига субсидия ажратиш йўлга қўйилади.\n«Ҳаёт тезлашди, одамларнинг фаоллиги ошди. Лекин жамоат транспорти аввалгидай турибди. Йўлни кенгайтириш билан тирбандлик муаммосини ҳал этиб бўлмайди. Жамоат транспортига устунлик бериш керак. Дунё тажрибасига қаранглар. “Ақлли светофор”лар ўрнатиб, йўл ҳаракатини онлайн бошқариб, кўчаларнинг ўтказувчанлигини ошириш зарур. Келгусида ҳамма шаҳарларимизда шундай қиламиз. Самарқанд бунда андоза бўлиши керак», – деди президент.\nПастдарғом ва Булунғур туманларини Самарқанд шаҳри билан боғлайдиган электропоезд қатновини йўлга қўйиш таклифи билдирилди.\nБу йил Самарқанд шаҳрида 160 километр йўл таъмирланади, 5 та йўл ўтказгич қурилиши бошланади. 102 та янги бекат ташкил қилиниб, мавжудлари тартибга келтирилади.\n«Биз кўп йўл қурдик, лекин унинг эксплуатацияси билан айтарли шуғулланилмади. Йўлларнинг баланси, фойдаланиш муддатининг таҳлили йўқ. Сарфланаётган маблағ мақсадли эмас. Баъзан йўл устига яна йўл қурилади. Шунинг учун қаерга йўл қуриш, қайсини таъмирлашни Йўл ҳаракати хавфсизлиги хизмати айтиши керак. Чунки кўчалардаги тирбандлик, хавфсизлик шунга боғлиқ», – деди Шавкат Мирзиёев.\nНега Руслан Чагаев рингга Россия байроғи остида чиқди?\n1 майдан бошлаб пенсия ва нафақалар 12% га ошади


6 усул ёрдамида шикастланган сочларни ниқоблаймиз | LifeHaq.uz\nСоч билан ўтказилган синовларнинг натижаси доим қувонарли бўлмайди. Қувонтирадиган ҳолат ҳам узоққа чўзилмайди. Лекин ҳар доим турли қиёфада ва чиройли бўлиш истаги йўқолмайди!\nҚуйида навбатдаги омадсиз ўзгаришдан сўнг қайта тикланиш ва шикастланган сочларни ниқоблаш усулларини тақдим этамиз.\nСочлар қуриб кетган\nБундай сочларни иложи борича камроқ турмаклаш ва қуритиш зарур. Шунинг учун фаол даражали соч турмагини танлаш керак. Бу сочга максимал ҳажм бериб, уни тартибга келтиришни осонлаштиради.\nСочлар ҳурпайиб, электрлашмоқда\nБундай вазиятда камроқ ҳажм ва қулоқсиз кокиллар зарур. Зич кесишлар тўғри келади. Кўп миқдорда мойлар ва аминокислоталар мавжуд воситалардан фойдаланинг.\nСийрак сочларга ҳажм беришда “боб” турмаги ёрдамга келади. Елкагача узунликдаги зич график боб. Доим сочларни ўстирувчи воситалардан фойдаланинг.\nСочлар тез-тез бўялади\nСоч рангини тез-тез ўзгартиришни яхши кўрадиган қизларга зинасимон турмак мос келади. Уни тартибга келтириш осон, шунингдек бир қарашда ҳажмли, енгил бўлиб кўринади. Айни муддао!\nРанги очартирилган сочлар\nОчартириш жараёнида соч ингичкалашади. Бунда ўртача узунликдаги, ён томондан зич турмак тўғри келади. Оч тусдаги соч соҳибалари зичлаштирувчи, силлиқ ва ялтироқ қилувчи воситалардан фойдаланишлари керак.\nКимёвий усулда жингалак қилинган сочлар\nСочлар кимёвий усулда жингалак қилинганидан сўнг бутун узунасига шикастланган. Бунда кескин кесилган тўғри чизиқли шакл мос келади. Сочларни озиқлантиришни унутманг – қайта тикловчи воситаларни қўлланг.\n18/01/2021 12:55:00 24 0 Манба: adme.ru


UEFA - xabar.uz\nУЕФА Чемпионлар лигасининг рамзий терма жамоасини тузди\nМавсум жамоаси спортчиларнинг шахсий кўрсаткичларини баҳолаган техник кузатувчилар томонидан шакллантирилди.\nЕЧЛ яримфиналлари қачон ва қаерда ўтиши маълум\nУЕФА «Реал» – «Манчестер Сити», «Ливерпул» – «Вилярреал» ўйинлари ўтказиладиган саналар ва жойларни белгилади.\nЖавоб ўйини олдидан «Атлетико»нинг «12-сектори»да — йўқотиш...\nБиринчи ўйинда 1:0 ҳисобида «Манчестер Сити»нинг қўли баланд келганди.\nУЕФА Чемпионлар лигаси финалини Санкт-Петербургдан Парижга кўчирди\nФинал ўйини белгиланганидек, 2022 йилнинг 28 май куни ўтказилади.\nГермания 2024 йилги Европа чемпионатини қабул қилади.\n2021 йилнинг апрелида Европанинг 12 жамоаси янги турнир — Суперлига ташкил этилишини эълон қилганди.


Ҳусниддин Алиқулов: Миллий терма жамоага фойдам тегишини истайман\nВадим Абрамов устозлигидаги Ўзбекистон миллий терма жамоаси 18-24-феврал кунлари БААда йиғин ўтказади.\nБош жамоамиз 23-феврал куни Беларус терма жамоаси билан ўртоқлик учрашувида майдонга тушади.\nУшбу йиғинга “Насаф” жамоасининг истеъдодли ҳимоячиси Ҳусниддин Алиқулов ҳам чақирилди. Яқиндагина Таиланд яшил майдонларида ўтган 23 ёшгача бўлган футболчилар ўртасидаги Осиё чемпионатида ишончли ўйин намойиш этган футболчи ЎФА расмий сайтига миллий жамоадан чақирув олганидан кейинги фикрлари билан ўртоқлашди:\n- Ўзбекистон миллий терма жамоасига чақирув олганимдан жуда ҳам хурсандман. Ҳар бир ўйинчи миллий термада ўйнашни, ватани жамоасига фойдаси тегишини истайди. Мен ҳам ҳамиша бош жамоамизда тўп суришни истаганман.\nОлимпия терма жамоаси сафида ўйнаган пайтимизда ҳам бор истеъдод ва маҳоратимизни ишга солишга ҳаракат қилдик. Энди эса миллий терма жамоа учун ҳам фойдали футболчи бўлишга уринамиз. Ўз устимда янада кўпроқ ишлаб, миллий терма жамоамиздан муқим ўрин олишга ҳаракат қиламан, - дея таъкидлади футболчи.


Афғонистонлик ҳомиладор учувчи аёл Тожикистондан жўнаб кетганидан сўнг ўғил кўрди\n18 январ 2022, Тошкент вақти: 18:49\nТолиблардан қочиб бир неча ой Тожикистонда яширинган афғонистонлик ҳомиладор учувчи аёл БААга жўнаб кетганидан сўнг Абу-Дабида ўғил фарзанд кўрди. Афғон учувчиларидан бири Озодликнинг тожик хизматига маълум қилишича, унинг ўтган ҳафтада кўзи ёриган.\n10 ноябрга ўтар кечаси 143 нафар афғон учувчиси АҚШ воситачилигида Душанбедан Абу-Дабига учиб кетишган эди. Афғонистонда ҳокимиятни босиб олган Толибон жангариларидан қочган бу учувчилар уч ой Тожикистондаги санаторийлардан бирида яшашган. Учувчилар орасида икки нафар аёл ҳам бўлиб, улардан бири ҳомиладор эди.\n“Туғруқ муваффақиятли кечган, она ва боланинг аҳволи яхши”, деган афғон учувчиси Озодлик мухбирига. Унга кўра, учувчилар АҚШга жўнатиб юборишларини кутишмоқда, аммо бу иш қачон амалга ошиши маълум эмас.\n15 август куни, Кобул расмий ҳукумати ағдарилганидан бир неча соат ўтиб, Тожикистон жанубидаги Бохтар шаҳрига ичида афғон диспетчерлари, бортинженерлари ва учувчиларидан иборат 143 нафар киши бўлган бир неча учоқ қўнган. 1 сентябрда улар Душанбе чеккасидаги санаторийга жойлаштирилган.\nАввалроқ Толибон Тожикистонга қочган афғон учувчилари уйларига қайтган тақдирда жазоланмаслигини эълон қилган эди. Бироқ учувчилар бу ваъдаларга ишонишмаяпти.\nТожикистон расмийларига кўра, ҳар куни 500-600 нафар афғонистонлик тожик-афғон чегарасини кесиб ўтишга уринади, айни пайтда Тожикистондаги афғон қочқинлари сони 15 минг кишидан ошган. Кўплаб қочқинлар Тожикистондан бошпана сўрашни хоҳламаслигини ва учинчи мамлакатга ўтиб кетмоқчи эканларини айтишади.


Танқиддан тўғри хулоса чиқариб: Асл синов энди бошланди\n19:46 20 Августа 2020\nКоронавирус пандемиясига қарши курашиш бўйича Республика махсус комиссиясининг навбатдаги қарорига кўра, шу йил 15 августдан бошлаб мамлакатимизда карантин қоидалари бирмунча юмшатилди. Бунга сабаб нима эди?\nПрезидентимиз томонидан шу йил 17 августда ўтказилган видеоселектор йиғилишида юртимиздаги пандемия билан боғлиқ вазият таҳлил қилинди ва халқимиз ортиқча қийналмаслиги учун, фуқароларнинг мурожаатларидан келиб чиқиб карантин талаблари юмшатилгани, лекин энди аҳоли жамоат жойларида кўпроқ бўлиши сабабли “COVID-19” тарқалиши хавфи сезиларли даражада ошиши эслатиб ўтилди. Шу боис одамларга янада масъулиятли бўлиб, ўзларини ва яқинларини вирусдан ҳимоя қилиш бўйича талабларга қатъий амал қилишлари кераклигини тушунтириш, амалий ёрдам бериш ва назорат қилиш лозимлиги айтилди.\nЙиғилишда Президентимиз: “Ҳар бир фуқаронинг соғлиги ва ҳаёти биз учун муҳим. Биз халқимизни коронавирус балосидан асраб қолиш учун барча куч-имкониятларни ишга солаяпмиз, жаҳондаги энг илғор даволаш тажрибаларини олиб келаяпмиз”, деган фикрни алоҳида таъкидлаб ўтдилар.\nАфсуски, айримлар учун карантин талабларининг юмшатилиши яна аввалгидек ҳаёт тарзига қайтиш деганидек туюляпти. Энг ёмони ҳам шу. Кузатаётганимиз – айрим юртдошларимизнинг кўчаларда тиббий ниқобсиз юриши, таниш-билиш, қариндошларини кўришга ошиқиши, “ўтиришлар” ёки “гап”ларни қўмсаши, зиёфатлар уюштириши, тўй ва бошқа маросимларни ўтказишга киришиб кетиши, ҳуда-беҳудага бозор айланишлари – бу катта кўнгилсизликдан, яъни яна қайта коронавирус инфекцияси тарқалишининг авж олишидан далолат беради. Агар шундай давом этаверсак, вирусни асло жиловлаб бўлмайди. Бизнинг биргина бепарволигимиз давлатимиз раҳбари юқорида таъкидлаган кенг кўламли чора-тадбирлар самарасига салбий таъсир кўрсатмай қолмайди.\nКўзимизни каттароқ очайлик, карантин тартибларини бутунлай бекор қилган аксар давлатларда вирус тарқалиши яна қайта кузатиляпти. Ўз юртимизда ҳам ҳамон бу касаллик туфайли оғир аҳволда қолаётган беморлар талайгина. Вирусни юқтираётганлар сони ҳам оз эмас.\nАгар бугун карантин талабларига ҳеч қандай шикоятсиз, малолсиз амал қилсак, коронавирус аталмиш балодан бутунлай фориғ бўламиз. Аксинча, карантин қоидаларини менсимай қўйсак, нафақат ўзимиз, балки халқимиз саломатлигини хавф остида қолдирамиз.\nКарантин қоидалари юмшатилишини суиистеъмол қилишга ҳаққимиз йўқ. Аксинча, эндиликда ҳар биримиз ўз-ўзимизни янада эҳтиёт қилишимиз, коронавирус инфекциясини юқтириб олмаслик учун янада ҳушёр бўлишимиз зарур.\nХалқ депутатлари Наманган вилояти Кенгаши депутати,\n“Миллий тикланиш” партияси фаоли.